open-index/open-wikipedia-markdown huggingface dataset:
ކަންފަތުގެ ތޫރި ފަޅައިގެންދިއުން

ކަންފަތުގެ ތޫރި ފަޅައިގެންދިއުން() އަކީ ވަރަށް މަދުން ނަމަވެސް ދިމާވާ މައްސަލަ އެކެވެ. ގުދުރަތީ ގޮތުން އުފެދިފައިވާއިރު ކަންފަތުގެ ބޭރު މަގު އިންނަނީ ގުދުކޮށެވެ. މާނައަކީ ކަންފަތުގެ ތޫރިއަށް އެކަމުގެ ސަބަބުން ރައްކާތެރިކަން ލިބެއެވެ. 
ކަންފަތުގެ ތޫރި ފަޅައިގެންދިއުން ކުރިމަތިވާ ސަބަބު ތަކުގެ ތެރޭގައި ކަންފަތުގެ ތޫރި ނުސީދާކޮށް އަނިޔާއެއް ލިބުން އަދި ސީދާ ކަންފަތުގެ ތޫރިއަށް ލިބޭ އަނިޔާ އެއްގެ ސަބަބުން ކަންފަތުގެ ތޫރި ފަޅައިގެން ދިއުން ހިމެނެއެވެ. ނުސީދާގޮތެއްގައި ކަންފަތުގެ ތޫރިއަށް އަނިޔާއެއް ލިބިދާނެ ކަންތައްތަކުގެ ތެރޭގައި ކަންފަތް ދޮށުގައި ބާރަށް އަތްތިލަ ބަޑިޖެހުން، ޖައްވުގެ ޕްރެޝަރަށް އަންނަ ބަދަލެއްގެ ސަބަބުން ތޫރި ފަޅައިގެން ދިއުން، އަދި އެއްޗެއް ގޮވުމުގެ ސަބަބުން ކަންފަތުގެ ތޫރި ފަޅައިގެން ދިއުން ފަދަ ކަންތައްތައް ހިމެނެއެވެ. ސީދާ ގޮތެއްގައި ކަންފަތުގެ ތޫރިއަށް އަނިޔާއެއް ލިބިދާނެ ކަންތައްތަކުގެ ތެރޭގައި، ކަންފަތުގައި އެއްޗެއް ތާށިވުން، ކަންފަތަށް ޕިނެއް ދައްޗެއް ފަދަ އެއްޗެއް ވެއްދުން، އަދި ކަންފަތް ދޮންނަށް އުޅުމުގެ ތެރޭގައި ހެދޭ ގޯހަކުން ތޫރި ފަޅައިގެން ދިއުން އަދި ޓެމްޕޯރަލް ކަށިގަނޑު ދިގަށް ބިދުން ހިމެނެއެވެ. 
ކަންފަތުގެ ތޫރި ފަޅައިގެން ދިއުމުން ފެނިދާނެ އަލާމާތްތަކުގެ ތެރޭގައި ކަންފަތުގައި ރިހުން، ކަންފަތުން ލޭއައުން، އަދި ނޭފަތަށް ފިތާލުމުން ކަންފަތުން ވައިނިކުތުން ފަދަ ކަންތައް ހިމެނެއެވެ. މީގެ އިތުރުން ރަގަޅަށް އަޑުނީވުން ނުވަތަ ބީރުވުން، އަދި ކަންފަތުތެރޭގައި އަޑުގޮވުން ފަދަ ކަންތައްތައް ހިމެނެއެވެ.

ޤިސްމު:ބަލިތައް
ކާތަކެތި ހިގާ ހޮޅީގައި އެއްޗެއް ތާށިވުން

ކާތަކެތި ހިގާ ހޮޅީގައި އެއްޗެއް ތާށިވުން() އަކީ ކުޑަކުދިންނާއި ބޮޑެތި މީހުންނަށް ވެސް ދިމާވާ މައްސަލަ އެކެވެ. އާންމު ގޮތެއްގައި މިމައްސަލަ ދިމާވަނީ ކުޑަކުދިން ކުޅެން އުޅުމުގެ ތެރޭގައި އަނގަޔަށް ތަކެތި ހަދައި އުޅުމުގެ ތެރޭގައެވެ. ބޮޑެތި މީހުންނަށް މިމައްސަލަ ދިމާވަނީ އަމިއްލައަށް މަރުވުމުގެ ނިޔަތުގައި ގަސްދުގައި އަނގަޔަށް އެއްޗެއްލައި ހެދުމުންނެވެ. 
ކުޑަކުދިން ކާތަކެތި ހިގާ ހޮޅީގައި އާންމުކޮށް ތާށިކުރުވަނީ ލޯލާރި، އަދި ފަތިކޮށް ހުންނަ ގަޑީގެ ބެޓެރި ފަދަ ތަކެއްޗެވެ. ބޮޑެތި މީހުންގެ ކާތަކެތި ހިގާ ހޮޅީގައި ތާށިވަނީ މަސްކޮޅެއް، ކައްޓެއް ފަދަ އެއްޗެކެވެ. އުމުރުން ދުވަސްވީ މީހުންގެ ކާތަކެތި ހިގާ ހޮޅީގައި ތާށިވާކަމަށް ފާހަގަ ކުރެވެނީ މަސްކޮޅެއް އަދި ޑެންޗަރ ފަދަ އެއްޗެކެވެ. އަމިއްލައަށް މަރުވާން ބޭނުންވާ މީހުން ތާށިކުރުވަނީ ރޭޒަރު އަދި ޕިން ފަދަ ތަކެއްޗެވެ. 
ކާތަކެތި ހިގާހޮޅީގައި އެއްޗެއް ތާށިވުމުން ފެނިދާނެ އަލާމާތްތަކުގެ ތެރޭގައި ކާތަކެތި ދިރުވުމަށް އުދަގޫވުން، ދިރުވާ ކާތަކެތި އަނބުރާ މައްޗަށްއައުން ފަދަ ކަންތައްތައް ހިމެނެއެވެ. ބައެއް ފަހަރު އަނގައިގައި އުފެދޭ ކުޅު ވެސް ދިރުވަން އުދަގޫވެ، އަނގައިގެ ދެމިޔަކަނުން ސޮނި ފައިބާގޮތް ވެއެވެ. އެއްޗެއް ތާށިވެ ދިގުލައިފިނަމަ ކުރިމަތިވެދާނެ އުދަގޫތަކުގެ ތެރޭގައި ކާތަކެތި ހިގާހޮޅި ދުޅަވުން، ކާތަކެތި ހިގާ ހޮޅީގައި ފާރުހެދުން، އަދި ކާތަކެތި ހިގާ ހޮޅި ފަޅައިގެންދިއުން ފަދަ ކަންތައްތައް ހިމެނެއެވެ.

ޤިސްމު:ބަލިތައް
ކަންފަތުގައި މަޑުލުން

ކަންފަތުގައި މަޑުލުން() އަކީ ބައެއް މީހުންނަށް ކުރިމަތިވާ މައްސަލަ އެކެވެ. ކަންފަތުގައި މަޑުލުން ކުރިމަތިވާ ސަބަބު ތަކުގެ ތެރޭގައި ކަންފަތުގެ ބޭރުމަގު ހަނިވުން، އަދި ކަންފަތް ސާފުކުރުމަށް ކަފަ ބުރު ކަންފަތަށް ލުމުން މަޑުތައް ބޮޑަށް އެތެރެއަށްޖެހި ހަރުލުން ފަދަ ކަންތައްތައް ހިމެނެއެވެ. 
ކަންފަތުގައި މަޑުލުން ކުރިމަތިވުމުން ދިމާވެދާނެ އުދަގޫތަކުގެ ތެރޭގައި ، ރަގަޅަށް އަޑުނީވުން ނުވަތަ ބީރުވުން، އަދި ކަންފަތުތެރޭގައި އަޑުގޮވުން ފަދަ ކަންތައްތައް ހިމެނެއެވެ. މިކަންތައްތައް ކުރިމަތިވަނީ މަޑުގެ ސަބަބުން ކަންފަތުގެ ބޭރުމަގު ބެދުމުންނެވެ. މިމަގު ބެދެން ދިމާވަނީ ކަންފަތުގައި މަޑު އުފެދިފައިވަނިކޮށް ފެންވެރުން އަދި ފެތުން ފަދަ ކަންތައް ފުރިހަމަ ކުރުމުގެ ތެރޭގައި ކަންފަތަށް ފެންވަދެ، މަޑުތައް ފޯވެ، ފުފޭގޮތްވުމުންނެވެ. 
ކަންފަތުގައި މަޑުލައިފައި ހުރިކަން ކަންފަތް ބެލުމަށް ބޭނުންކުރެވޭ އަދަވާތުގެ އެހީގައި ކަންފަތް ބެލުމުން ފާހަގަ ކުރެވޭނެއެވެ. ކަންފަތުގައި އުފެދިފައި ހުންނަ މަޑު ހުންނާނީ މުށި ކުލައިގައެވެ.

ޤިސްމު:ބަލިތައް
ހިސްޓީރިޔާ

ހިސްޓީރިޔާ() އަކީ ހަށިގަނޑުގެ އިހްސާސީ، ހަރަކާތީ އަދި ނަފްސާނީ ލޮޅުންއެރުން ކުރިމަތިކުރުވާ މެންޓަލް ޑިސްއޯޑަރ އެކެވެ. ހިސްޓީރިޔާ އަކީ ވަކި ގުނަވަނެއްގެ ބައްޔަކަށް ބަރޯސާވާ ކަމެއް ނޫނެވެ. އާންމުކޮށް ހިސްޓީރިޔާ ގެ މައްސަލަ ދިމާވަނީ އަންހެނުންނަށް ކަމަށް ފާހަގަވެފައި ވިޔަސް ، ފިރިހެނުން އަދި ހުރިހާ އުމުރެއްގެ މީހުންނަށް މިމައްސަލަ ކުރިމަތިވާ ކަމަށް ވެއެވެ. 
ހިސްޓީރިޔާގެ ސަބަބުން ކުރިމަތިވާ އުދަގޫ ތަކުގެ ތެރޭގައި ހާސްވުން، ފިކުރު ބޮޑުވުން، ކަންބޮޑުވުން، އިހްސާސް ގަދަވުން، އިހްސާސް ދަށްވުން، އިހްސާސް ނެތުން، ނުވަތަ އައްސިވުން، ފަދަ ކަންތައް ހިމެނެއެވެ. މީގެ އިތުރުން ވާގިނެތުން، ތުރުތުރުއެޅުން، ފިޓްޖެހުން ފަދަ ކަންތައް ވެސް ކުރިމަތިވެއެވެ. ހަދާންނެތުން އަދި ނިދީގައި ހިނގުން ފަދަ ކަންކަމަކީ ވެސް ވެދާނެ ކަންކަމެކެވެ.

ޤިސްމު:ބަލިތައް
ކަންފަތް ދުޅަވުން (މެދުތެރެ)

މެދުތެރޭ **ކަންފަތް ދުޅަވުން** ()އަކީ ވަރަށް ގިނަ ކުޑަ ކުދިންނާއި ބޮޑެތި މީހުންނަށް ދިމާވާ މައްސަލަ އެކެވެ. އާންމު ގޮތެއްގައި މެދުތެރޭ ކަންފަތް ދުޅަވުން މެދުވެރިވަނީ ބެކްޓީރިޔާ ނުވަތަ ވައިރަސް އެއްގެ ސަބަބުންނެވެ. ނަމަވެސް ބައެއް ފަހަރު ހަށިގަނޑާ ނުގުޅޭ އެއްޗެއްގެ ސަބަބުން ވެސް މެދުތެރޭ ކަންފަތް ދުޅަވުން މެދުވެރިވެދާނެއެވެ. އެއްޗަކާއި ނުގުޅިގެން މިބަލި ޖެހިއްޖެނަމަ އެ ނުގުޅުނު މާއްދާއަކާއި ދުރުހެލިވުމުން ބަލި ރަގަޅުވެދެއެވެ. 
ވައިރަސްގެ ސަބަބުން މެދުތެރޭ ކަންފަތް ދުޅަވުން މެދުވެރިކުރުވަނީ ގިނަ ފަހަރު އަރިދަފުސް ރޯގާ ޖެހުމުންނެވެ. ސަބަބަކީ އަރިދަފުސް ރޯގާ އަކީ މައިގަނޑު ގޮތެއްގައި ވައިރަސް އެއްގެ ސަބަބުން ޖެހޭ ބައްޔަކަށް ވެފައި ވަރަށް ގިނަ ފަހަރު އަރިދަފުސް ރޯގާ އިތުރަށް ގޯސްވެ، އޭގެ އަސަރު އަރުތެރެ އާއި ކަންފަތާއި ހަމައަށް ފޯރާތީ އެވެ. 
ބެކްޓީރިޔާގެ ސަބަބުން މެދުތެރޭ ކަންފަތް ދުޅަވުން ކުރިމަތިވެއްޖެނަމަ ފެނިދާނެ އަލާމާތްތަކުގެ ތެރޭގައި، ކަންފަތުގައި ރިހުން، ކަންފަތުން ދޮސްއައުން، ހުންއައުން، ކަންފަތުން ނުބައި ވަސްދުވުން ފަދަ ކަންތައްތައް ހިމެނެއެވެ. މިގޮތަށް ދިމާވެއްޖެނަމަ އެންޓިބަޔޮޓިކެއްގެ އެހީގައި ބައްޔަށް ފަރުވާ ލިބިގަނެވިދާނެއެވެ.

ޤިސްމު:ބަލިތައް
ކަންފަތް ދުޅަވުން (ބޭރު)

ބޭރު ކަންފަތް ދުޅަވުން() އަކީ ވެސް ވަރަށް ގިނަ މީހުންނަށް ދިމާވާ ޞިއްޙީ މައްސަލަ އެކެވެ. މިބަލި ޖެހިއްޖެނަމަ ކަންފަތުގެ ބޭރުބައިގެ ހަންގަނޑުގައި ހިރުވައި ކަހައި، ތޮށިލާގޮތް ވެއެވެ. ބައެއް ފަހަރު ކަންފަތު ތެރެއިން ނުބައިވަސް ދުވާ ފެން، ނުވަތަ ދޮސް އައުން އެކަށީގެން ވެއެވެ. އަދި ދޭތެރެ ދޭތެރެއިން އަޑުނީވުމުގެ މައްސަލަ ވެސް ކުރިމަތިވާގޮތް ވެއެވެ. 
ބޭރު ކަންފަތް ދުޅަވުން ކުރިމަތިވުމަށް މަގުފަހިކުރާ ކަންތައްތަކުގެ ތެރޭގައި، މާގިނައިން ދާހިއްލުން، ކޮންމެވެސް ސިފައެއްގައި ކަންފަތަށް އަނިޔާއެއް ލިބުން، އެއްޗަކާއި ނުގުޅުން، ފެތުމާއި، ފީނުން ފަދަ ކަންތައްތައް ހިމެނެއެވެ. އާންމު ގޮތެއްގައި ބޭރު ކަންފަތް ދުޅަވުން ކުރިމަތިކުރުވާ ޖަރާސީމް އަކީ ބެކްޓީރިޔާ އެވެ. ނަމަވެސް ވައިރަސް އަދި ފަންގަސް ގެ ސަބަބުން ވެސް މިބަލި ޖެހިދާނެއެވެ.

ޤިސްމު:ބަލިތައް
ބަރޮސް ބަލި

**ބަރޮސް ބަލި** ()އަކީ ހަމުގައި ހުދުކުލަ ޖެހުމަށްފަހު، ފިތްގަނޑެއްހެންބޯވެ، ކަހައި، ފެންފައިބާ ބައްޔެކެވެ. މިބަލީގައި ގައިގެ ތަންތަން ހުދުވާނެއެވެ.   މިބައްޔަށް **ހުދު ބަލި ** މިހެން ވެސް ކިޔައެވެ.
ހުދު ބައްޔަކީ ހަށިގަނޑުގެ ހަން ހުދުވާ ބައްޔެކެވެ. މިބަލިޖެހުމުން ހަމުގެ އެކި ހިސާބުތަކުގައި ހުދުކުލައިގެ ލައްތަކެއް ޖަހައެވެ. އަދި މިހުދުކުލައިގެ ލައްތައް ހުންނާނީ އާދައިގެ ހަންގަނޑެކޭ އެއްގޮތަކަށެވެ. މިގޮތަށް ހަން ހުދުވަނީ އެހިސާބުގައި ހުންނަ މުށިކުލަ ފިލައިދިއުމުންނެނެވެ. ނުވަތަ އެހިސާބުގައި ހުންނަ މެލަނިން ޕިގްމެންޓްތައް ފިލައި ދިއުމުންނެވެ.

## ސަބަބު، މަގުފަހިކުރާ ކަންތައްތައް
 
ހުދުބަލި ކުރިމަތިވަނީ ދިފާޢީ ނިޒާމުގެ ސެލްތަކުން މެލާނޯސައިޓް އުފައްދާ ސެލްތައް ހަލާކުކޮށްލުމުންނެވެ. ގަބޫލުކުރެވޭގޮތުގައި މިއީ އިންސާނާގެ ހަށިގަނޑުގެ ދިފާޢީ ނިޒާމްގެ ސެލްތައް އެމީހާގެ އަމިއްލަ ހަށިގަނޑަށް ހަމަލާދިނުމުން ދިމާވާ ގޮތެކެވެ. ހަގީގީ ސަބަބު އަދި ހޯދިފައެއް ނުވެއެވެ. 
ކޮންމެ އުމުރެއްގައި ވެސް ހުދުބަލީގެ އުނދަގޫތައް ކުރިމަތިވެދާނެ އެވެ. ބައެއް އާއިލާތަކުގެ ތެރޭގައި ހުދުބަލި ކުރިމަތިވުން އާންމުކަން ފާހަގަ ކުރެވެއެވެ. އެމެރިކާ ފަދަ ގައުމުތަކުގައި ކޮންމެ 100 މީހުންގެ ތެރެއިން އެކަކަށް ހުދުބަލި ޖެހޭކަމަށް ދިރާސާތަކުން ދައްކައެވެ. 
އޮޓޯއިމިއޫން 3 ބައްޔަކާއެކު ހުދުބަލި ކުރިމަތިވާގޮތް ވެއެވެ.
* އެޑިސަން ޑިޒީސް
* ހައިޕަތައިރޮއިޑިޒަމް
* ޕާނިސަސް އެނީމިޔާ ( ލޭމަދުވުންގެ ވައްތަރެއް )

## އަލާމާތްތައް

ކުއްލިއަކަށް ނުވަތަ ދޭތެރެއަކުން ހަމުގެ ތަންކޮޅެއް ހުދުވެފައި ހުއްޓައި ފެނިދާނެ އެވެ. ހުދުވެފައިވާ ހަމުގެ ވަށައިގެން އަދިރި ބޯޑަރެއް ލެވިފައި އިންނާނެ އެވެ. ރީތިކޮށް ބޭރުކައިރި ފާހަގަވާން ހުރެއެވެ. ހުދުބަލީގެ އަސަރު ބޮޑަށް ކުރަނީ، މޫނު، އުޅަބޮށި، ކަކޫ، އަތްތިލަ، ފައިތިލަ، އަދި ޖިންސީ ގުނަވަން ހިމެނޭ ހިސާބަށެވެ. ކަނާތް ނުވަތަ ވާތް ފަރާތަށް ވެސް ބަލީގެ އަސަރުކުރަނީ އެއް ވަރަކަށެވެ. ހަން ހުދުވުން ފިޔަވައި އިތުރު ބަދަލެއް ނާދެއެވެ. އާންމުކޮށް ކަޅުމީހުންގެ ފުށުން ހުދުބަލި ވަރަށް ފަސޭހައިން ފާހަގަ ކުރެވޭނެ އެވެ.

## ޓެސްޓްތައް

* ވޫޑްލައިޓް ޓެސްޓް: 
* ހަމުން އެތިކޮޅެއްގެ ނަގައިގެން ޓެސްޓްކުރުން 
* ލޭގެ ޓެސްޓް : ތައިރޮއިޑް ހޯރމޯން ހުރި މިންވަރު ބެލުމަށް ހެދޭ ޓެސްޓެކެވެ.

## ފަރުވާ

ހުދު ބައްޔަކީ ފަރުވާ ކުރަން އުނދަގޫ ބައްޔެކެވެ.
* ފޮޓޯތެރަޕީ: ނުވަތަ އަލީގެ ފަރުވާ : މިއީ ހަމަށް އަލްޓްރާ ވައިލެޓް ދޯދި އަޅުވައިގެން ދެވޭ ފަރުވާ އެކެވެ.
* ހަމުގައި އުގުޅަން ދެވޭ ބޭސްތައް
** ކޯޓިކޯސްޓީރޮއިޑް އޮއިންޓްމެންޓް ނުވަތަ ކްރީމް
** އިމިއުނޯސަޕްރެސަންޓް އޮއިންޓްމެންޓް ނުވަތަ ކްރީމް – ޕިމެކްރޯލިމަސް، ޓެކްރޯލިމަސް
** ޓޮޕިކަލް ޑްރަގްސް: މިތޮކްސަލީން 
ހަމުގެ ރަގަޅަށް ހުރި ހިސާބުން ހަން ނަގައިގެން ހުދުވެފައިވަ ހިސާބުގައި ހަން އިންދައި ހެދުމަކީ ވެސް ކުރެވޭ ކަމެކެވެ.

ޤިސްމު:ބަލިތައް
ޕްރޮސްޓޭޓް ދުޅަވުން

ޕްރޮސްޓޭޓް ދުޅަވުން() އަކީ ޕްރޮސްޓޭޓް ގްލޭންޑް ދުޅަވެ އުދަގޫތަކާއި ކުރިމަތިވުމެވެ. މިއީ ހަމައެކަނި ފިރިހެނުންގެ ނަސްލު އުފައްދާ ނިޒާމް ގައި ހިމެނޭ ގުނަވަނެއް ކަމުން މިމައްސަލަ ކުރިމަތިވާނީ ހަމައެކަނި ފިރިހެނުންނަށެވެ.
ޕްރޮސްޓޭޓް ދުޅަވުމުގެ ތަފާތު ވައްތަރުތައް ހުރެއެވެ. އޭގެ ތެރޭގައި ވަގުތީ ގޮތުން ޕްރޮސްޓޭޓް ދުޅަވުން އަދި ދާއިމީ ގޮތެއްގައި ގިނަ ދުވަސްތަކެއް ވަންދެން ޕްރޮސްޓޭޓް ދުޅަވުން ކުރިމަތިވުން ފަދަ ކަންތައްތައް ހިމެނެއެވެ. 
ޤިސްމު:ބަލިތައް
އިންފުލުއެންޒާ ވައިރަސް އޭ

އިންފުލުއެންޒާ ވައިރަސް އޭ އަކީ *'މިކްސޮވިރިޑޭ* އާއިލާގައި ހިމެނޭ ވައިރަހެކެވެ. މިވައިރަހުގެ ސަބަބުން އިންސާނުންނާއި ތަފާތު ވައްތަރުގެ ދޫންޏާއި ޖަނަވާރުތަކަށް ރޯގާ ޖެހެއެވެ. މިވައްތަރުގެ ވައިރހުގެ ވަރަށް ގިނަ ސްޓްރެއިން ތައް ހުރެއެވެ. ކުރިން ފެނުނު ދޫނި ރޯގާ އަދި އޭގެ ފަހުން ފެނުން އޫރު ރޯގާ އަދި އިންސާނުންނަށް އިންފުލުއެންޒާ އަކީ ވެސް މިވައިރަހުގެ ތަފާތު ވައްތަރުތަކުން ޖެހޭ ބައްޔެކެވެ.
ހަކުރު ބަލީގެ ދެވަނަ ވައްތަރު

ހަކުރު ބަލީގެ ދެވަނަ ވައްތަރު() ނުވަތަ ޓައިޕް ޓޫ ޑައިބިޓީސް ގައިޗިސްމޭ އިން އިންސޫލިން ކޮންމެވެސް ވަރަކަށް އުފައްދަމުން ދެއެވެ. ނަމަވެސް އިންސިއުލިން ގެ އަސަރު ފުރިހަމަ ގޮތުގައި ގުނަވަން ތަކަކަށް ނުކުރެއެވެ. ނަތީޖާއެއްގެ ގޮތުން ގުނަވަންތަކުގެ 'ސެލް' ތަކުގެތެރެއަށް ގްލޫކޯސް އަކަށް ނުވަދެވެއެވެ. އަދި ލޭގައި ހަކުރު ހުންނަ މިންވަރު މައްޗަށްދެއެވެ. 

ހަކުރު ބަލީގެ ދެވަނަ ވައްތަރުގައި އިންސުލިން ޗިސްމޭ އިން އުފެއްދި ނަމަވެސް ކޮންމެވެސް ސަބަބުތަކާއި ހުރެ އިންސުލިންގެ މަސައްކަތް ނުކުރަނީއެވެ. އެހެން ކަމުން ކަސްރަތުކޮށްގެންނާއި ކެއުމަށް ބަދަލުގެނެސްގެން ނުވަތަ ބޭހުން ހަކުރު ކޮންޓްރޯލް ކުރެވިދާނެއެވެ. މިވައްތަރު އާންމުކޮށް ފެންނަނީ އުމުރުން ދުވަސްވީ މީހުންނެގެ ތެރެއިންނެވެ. 
ޓައިޕް ޓޫ ޑައިބިޓީސް ޖެހުން ގާތީ: 

ހަށިގަނޑުގެ ބަރުދަން އިތުރު މީހުން 

އާއިލާގައި ހަކުރުބަލި ހުންނަ މީހުން 

ބަނޑުބޮޑު އިރު ހަކުރުމައްޗަށް ދިޔަ / 9 ޕައުންޑަށްވުރެ ބަރު ކުދީން ވިހާފައިވާ މީހުން

## ފަރުވާ
މިވައްތަރުގައި ގިނަ ފަހަރު ކެއުމަށް ގެންނަ ބަދަލާއި ކަސްރަތުން ހަކުރު ކޮންޓްރޯލް ކުރެވެއެވެ. މިގޮތުން ކޮންޓްރޯލް ނުކުރެވިއްޖެނަމަ ގުޅަ ބޭސް ބޭނުން ކުރަން ޖެހެއެވެ. ބޭޙުން ހަކުރު ކޮންޓްރޯލް ނުވުން، ނުވަތަ ނުރައްކާތެރި ޖަރާސީމެއް ހަށިގަނޑުގައި އަށަގެންފިނަމަ އިންސޫލިން ޖަހަން ޖެހިދާނެއެވެ.

ޤިސްމު:ބަލިތައް
ހަކުރު ބަލީގެ ފުރަތަމަ ވައްތަރު

ހަކުރު ބަލީގެ ފުރަތަމަ ވައްތަރު() ގައި ހަށިގަނޑުން އިންސޫލިން އުފެއްދުން ދަށްވެގެންދަނީއެވެ. ނުވަތަ ނު އުފައްދަނީއެވެ..ނަތީޖާއެއްގެ ގޮތުން ހަށިގަނޑުގެ ގުނަވަންތަކުގެ ތެރެއަށް ގްލޫކޯސް އަކަށް ނުވަދެވެއެވެ. އަދި ލޭގައި މީގެ މިންވަރު ވަރަށް މައްޗަށް ދެއެވެ. މިއީ ހަށިގަނޑުގެ ދިފާއީ ނިޒާމުން ކޮންމެސް ސަބަބަކާއި ހުރެ ޕެންކްރިއާސް އަށް ކުރާ ގޯނާއެއްގެ ސަބަބުން ފެށިގެން އަންން ކަމެކެވެ. ގިނައިން މި ވައްތަރު ފެށިގެން އަންނަނީ ޅަ އުމުރުގައެވެ. މާނައަކީ ކުޑަކުދިންނާއި ޒުވާނުންގެ ތެރެއިންނެވެ.

ހަކުރު ބަލީގެ ފުރަތަމަ ވައްތަރު ޖެހިފައިވާ މީހުންގެ ހަށިގަނޑުގައި އިންސުލިން އުފައްދައިދެނީ ވަރަށް މަދުންނެވެ. ނުވަތަ އެއްގޮތަކަށް ވެސް އުފައްދައެއް ނުދެއެވެ.އެހެން ކަމުން ހަކުރު ކޮންޓްރޯލް ކުރަން ޖެހެނީ އިންސުލިން އިންޖެކްޝަން ޖަހައިގެންނެވެ.މިވައްތަރު އާންމުކޮށް ފެންނަނީ ޒުވާނުންނާއި ކުޑަކުދިންގެކިބައިންނެވެ. 

## ފަރުވާ
* އިންސޫލިން އިންޖެކްޝަން ޖެހުން

ޤިސްމު:ބަލިތައް
ހަކުރު ބަލީގައި ފައި ހަލާކުވުން

ހަކުރު ބަލީގައި ފައި ހަލާކުވުން() ނިސްބަތް ކުރެވެނީ ހަކުރު ބަލި އާއި ގުޅިގެން ފަޔަށް ކުރިމަތިވާ މައްސަލަތަކަށް ނިސްބަތްކޮށެވެ. މިމައްސަލަތައް ދިމާވާ މައިގަނޑު ސަބަބަކީ ހަކުރު ބަލީގައި ނާރުތައް ހަލާކުވުން އަދި ފައިގެ އެކި ހިސާބުތަކަށް ރަގަޅަށް ލޭފޯރުކޮށް ނުދިނުމުގެ ސަބަބުންނެވެ. 
ހަކުރު ބަލި ޖެހުމުން ފަޔަށް ކުރިމަތިވާ މައްސަލަތަކުގެ ތެރެއިން އެންމެ އާންމު ކަމަކީ ފައިގައި އިންފެކްޝަން އަށަގަނެ، ހަލާކުވެ މަރުވުން، އަދި ފައިގައި ޖަހާ ފާރުކޮޅު ފަދަ ތަކެތި ފަސޭހަވުން ލަސްވުން ފަދަ ކަންތައްތަކެވެ. 
ހަކުރު ބައްޔާއި ގުޅިގެން ފަޔަށް ދިމާވާ މައްސަލަތަކުން ރައްކާތެރިވުމަށް އެންމެ ރަގަޅު އެއްގޮތަކީ ދުރާލާ އެކަމަށް ވިސްނައި ތައްޔާރުވެ ހުރެ އެކަމުން ރައްކާތެރިވުމަށް މަސައްކަތް ކުރުމެވެ. އެގޮތުން ދެފައި ދޮވެ ރަގަޅަށް ސާފުކޮށް ފައިގެ ޞިއްޙަތަށް ރަގަޅަށް އަޅާލުން މުހިއްމެވެ. ފައިގައި އުފެދޭ ފާރުގަނޑަށް ރަގަޅަށް އަޅާލައި އެޔަށް ފުރިހަމަ އަށް ފަރުވާ ކުރުމަކީ ވެސް އެދެވިގެންވާ ކަމެކެވެ.

ޤިސްމު:ބަލިތައް
ޢަލީ ނަޖީބު

**ޢަލީ ނަޖީބު** އަކީ ފ.ނިލަންދޫ އަށް އުފަން ގުރުއާން ހިތުދަސް ބޭފުޅެކެވެ. ޢަލީ ނަޖީބު ވަނީ ރުވާކިރާއި، އިސްތަށި އަދި އެހެންވެސް ބައެއް އެއްޗިހި ބޭނުން ކޮށްގެން ބޮޑުބޭބެ ފަރީދުއާއި އެކު ޕްލާސްޓިކާއި ގާތްކުރާ ޒާތެއްގެ އެއްޗެއް އީޖާދުކޮށްފައިވެއެވެ. އެންމެ ފާހަގަކުރެވޭ އެއްޗަކަށް އިޖާދުކޮށްފައިވަނީ ފައިން އަނބުރައިގެން ބޮއްކުރަލެއް ދުއްވުމަށް ހެދި މެޝިނެކެވެ .އަދި މީގެ އިތުރުން ބަނބުކެޔޮ ފިލާ އިން ފުރޮޅު ތައްޔާރުކޮށް ބަރޮލެއް ވެސް އުފެއްދެވި އެވެ.

## ގުރުއާން ހިތުދަސްކުރުން
އެންމެ ފުރަތަމަ ރަށުން އޭނާގެ އޭރުގެ މުދައްރިސް، އަހްމަދު ޢަލީ ގެ އެހީއާއިއެކު ޤުރުއާނުގެ ބޮޑު ބައެއް ހިތުދަސްކުރުމަށްފަހު މާލެއައިސް މަޢުހަދުގެ ޙާފިޒް ކުލާހުގައި ބައިވެރިވިއެވެ. އޭގެ ގާތްގަނޑަކަށް ދޮޅު އަހަރެއްހާ ދުވަސްފަހުން ޤުރުއާން އެއްކޮށް ހިތުދަސްކޮށް ރަށަށް ރީތިނަން ހޯދައިދިނެވެ. އޭގެ ފަހުން ޕާކސްތާންގެ ފައިޞަލް އާބާދުގައި މަތީތައުލީމު އުގެނި ޝަރުޢީ ދާއިރާޢިން ފުރަތަމަ ޑިގްރީ ހޯއްދެވިއެވެ.

## ޚާއްޞަ ސިފަ

ނަޖީބުގެ ފުށުން އެންމެ ފާހަގަކޮށްލެވޭ ކަމަކީ އޭނާގެ ކިބައިގާވާ ޚުލްޤު ހެޔޮކަމާއި މަޑުމައިތިރި ކަމުގެ ސިފަ އެވެ. އަޑުވީއްލާ ދުވަހަކުވެސް މީހަކާ ދިމާލަށް އެއްޗެއް ބުނާ އަޑު ނީވެއެވެ. ޢާއްމުކޮށް މީހުން އެއްވާ 'ހޮޅުއަށި' ފަދަ ތަންތަނަށް ގޮސް 'ހުސް އަނގަ' ތެޅުމުގައި ވަޤުތު ބޭކާރު ކުރައްވާތަނެއް ނުފެނެ އެވެ. ހިނިތުންވުމާއި އޯގާތެރިކަމާއެކުގައި މެނުވީ އެހެން މީހަކާއި މުޚާތަބުކުރާތަނެއް ނުފެނެ އެވެ. ކަމެއް ބޭނުންވެގެން ނަޖީބުގެ ގާތަށް ގޮސްފިނަމަ 'ނޫން' ބަހާއިގެން އެނބުރި އަންނަން ދުވަހަކުވެސް ނުޖެހޭ ކަމުގައި ނަޖީބު ދަންނަ މީހުން ބުނާތީ އަހަމެވެ. ނަޖީބުގެ ގާތް އެކުވެރިން ފާހަގަކުރާ ގޮތުންނަމަ އެމީހުންނާއި އޭނާއާއި ދެމެދުގައިވަނީ ރަޙުމަތްތެރިކަމަށްވުރެ ބޮޑަށް 'އަޚުވަންތަ' ކަމެވެ.

ޤިސްމު:ނިލަންދޫ (ފ. އަތޮޅު)
ޤިސްމު:(ފ. އަތޮޅު)
ޤިސްމު:ޙަޔާތުނާމާ
ޢަލީ ރަޝީދު ޢުމަރު

**ޢަލީ ރަޝީދު ޢުމަރު** އަކީ އެންޓި ކޮރަޕްޝަން ބޯޑްގެ ރައީސެވެ. މިމަގާމަށް އިސްކުރެވުނީ 18 އޮކްޓޯބަރު 2008 ގައެވެ. 14 ޑިސެމްބަރު 1974 ގައި އުފަންވެ ވަޑައިގަތް ޢަލީ ރަޝީދު އުމަރު އެންމެ ފުރަތަމަ ތައުލީމް ޙާޞިލް ކުރެއްވީ މަޖީދިއްޔާ ސްކޫލުންނެވެ. އިގިރޭސި ވިލާތުގެ ލިވަރޕޫލް ޔުނިވަސިޓީ އިން ބެޗްލާރސް އޮފް އާޓްސް އިން އެކައުންޓްސް ޙާޞިލް ކުރައްވާފައިވެއެވެ. އަދި އޭނާ ވަނީ އިގިރޭސި ވިލާތުގައި ސަޓިފައިޑް ޗާޓަޑް އެކައުންޓެންޓް ކަން ކޮށްފައެވެ.

ފުރަތަމަ ވަޒީފާ އަދާކުރެއްވީ މޯލްޑިވްސް އެއަރޕޯޓްސް ކޮމްޕެނީ ގައެވެ. އަދި އޭގެ ފަހުން އެންޓި ކޮރަޕްޝަން ބޯޑްގެ އެކި ލެވެލްގެ ވަޒީފާތައް އަދާކޮށްފައި ވެއެވެ.

ޤިސްމު:ޙަޔާތުނާމާ
މ.އަތޮޅު ތަޢުލީމީ މަރުކަޒު

މ.އަތޮޅު ތަޢުލީމީ މަރުކަޒު އަކީ މ.މުލީގައި ހުންނަ ތަޢުލީމީ މުއައްސަސާ އެކެވެ. މި ސުކޫލް ހުޅުވިފައިވަނީ 1984 ވަނަ އަހަރު އެވެ. މިހާރުވެސް މިސުކޫލްގައި 200 އަށްވުރެ ގިނަ ކުދިން ކިޔަވަމުން ގެންދެއެވެ.

ޤިސްމު:ދިވެހިރާއްޖޭގެ ސްކޫލުތައް
ލޮލުގެ ހުދުކަޅީގެ މަތީގައިވާ ތުނި ދުލި

ލޮލުގެ ހުދުކަޅީގެ މަތީގައިވާ ތުނި ދުލި() އަކީ ލޮލުގެ ހުދުކަޅި އާއި ލޮލުގެ ރަވައިގެ ތެރެއިން ލެވިފައިވާ ތުނި ދުލި ފަށަލަ އެކެވެ. މިދުލިފަށް އެކުލެވިގެންވަނީ ސެލް ތަކާއި، އޭގެ ދަށުގައިވާ *ބޭސްމެންޓް މެންބްރޭން* ގެ މައްޗަށެވެ. މައިގަނޑު ގޮތެއްގައި މިތާގައި ހުންނަނީ އެޕިތީލިއަލް ޓިޝޫ އެވެ.

ދަވަ، އަދި ކަރުނަ އުފައްދައިގެން ލޯ ތެތްކަން މަތީ ބެހެއްޓުމަށް މިފަށަލަ އެހީތެރި ވެދެއެވެ. ކުދިކުދި ލޮލަށް ނުފެންނަ ޖަރާސީމްތައް ހަށިގަނޑަށް ވަނުން މިފަށަލައިގެ ސަބަބުން މަނާޚޮށްދެއެވެ.

ޤިސްމު:އިންސާނާގެ ހަށިގަނޑު
ފުލޫ ވެކްސިން

ފުލޫ ވެކްސިން އަކީ އާންމު ގޮތެއްގައި ޖެހޭ ރޯގާއިން ރައްކާތެރިވުމަށް ދެވޭ ވެކްސިނެކެވެ. މީގެ ދެވައްތަރެއްގެ ވެކްސިން ހިމެނެއެވެ. މިއިން ކޮންމެ ވެކްސިނެއް އުފެއްދުމަށް އިންފުލުއެންޒާ ވައިރަސްގެ ތަފާތު 3 ވައިރަހެއް ބޭނުންކޮށްފައިވޭ! ވެކްސިން އާއި ގުޅިގެން ހަށިގަނޑުގެ ދިފާޢީ ނިޒާމް ގައި ރޯގާ އާއި ދެކޮޅަށް މަސައްކަތް ކުރާނެ ހަށިދަމަނަ އުފައްދަނީ ވެކްސިންދޭތާ 10 ދުވަސް ފަހުން! 

## ފުލޫޝޮޓް

•	މިއީ އަތުގެ މުލައްދަނޑިއަށް އިންޖެކްޝަން ޖަހައިގެންދެވޭ އިންއެކްޓިވޭޓެޑް ނުވަތަ މަރާލެވިފައިވާ ވައިރަސް އެކުލެވޭ (މަސައްކަތްނުކުރާގޮތް ހެދިފައިވާ) ވެކްސިނެއް! 
•	އުމުރުން 6 މަހުން މަތީގެ ކުދިންނާއި، ދުޅަޙެޔޮ ޞިއްޙަތެއްގައި ހުރި ކޮންމެ މީހަކާއި، ބޮޑެތި ބަލިތައް ތަޙައްމަލު ކުރަމުންގެންދާ މީހުންނާއި މާބަނޑު މީހުންނަށް ވެސް މިވެކްސިން ދެވިދާނެ! 
•	ފުލޫ ޝޮޓް ވެކްސިން ދިނުމުން ކުރިމަތިވެދާނެ ނުރަގަޅު އަސަރު ތަކުގެ ތެރޭގައި ކަރުތެރެ ރަތްވެ ފާރުވުން، ހުންއައުން، އިންޖެކްޝަން ޖެހިތަން ދުޅަވުން ފަދަ ކަންތައް ހިމެނޭ

## 
ނޭޒަލް ސްޕްރޭ ފުލޫ ވެކްސިން ==

•	މިއީ ބާރުދެރަކޮށްލާފައިވާ ވައިރަސް ބޭނުންކޮށްގެން ހަދާފައިވާ ވެކްސިނެއް! 
•	އުމުރުން 2-49 އަހަރާއި ދެމެދުގެ ޞިއްޙަތު ސަލާމަތުން ހުރި ކޮންމެ މީހަކަށް މިވެކްސިން ދެވިދާނެ! މާބަނޑު މީހުންނަށް ދިނުން އެދެވިގެންނުވޭ! 
•	ނޭޒަލް ސްޕްރޭ ފުލޫ ވެކްސިން ދިނުމުން ކުރިމަތިވެދާނެ ނުރަގަޅު އަސަރު ތަކުގެ ތެރޭގައި ، ނޭފަތުން ފެންއައުން، ކަރުތެރެ ރަތްވެ ފާރުވުން، ހުންއައުން، ކެއްސުން، ބޮލުގައި ރިހުން ފަދަ އުދަގޫތައް ހިމެނޭ 

## ފުލޫ ވެކްސިން ދިނުން އެދެވިގެންވާ މީހުން

•	6 މަހުން މަތި 18 އަހަރުން ދަށުގެ ކުދިން
•	އުމުރުން 50 އަހަރުން މަތީ މީހުން
•	މާބަނޑު މީހުން
•	ބޮޑެތި ބަލިތައް ތަހައްމަލު ކުރަމުންގެންދާ މީހުން
•	ޞިއްޙީ ދާއިރާގައި މަސައްކަތްކުރާމީހުން
•	ބަލިޖެހިފައިވާ މީހުންނާއި ގައިގޯޅިވެއުޅޭ މީހުން

## ފުލޫ ވެކްސިން ދިނުން އެދެވިގެންނުވާ މީހުން

•	ކުކުޅު ބިހާ ނުގުޅޭ ނުވަތަ އެލާރޖިކް މީހުން
•	ފުލޫ ވެކްސިން އާއި ނުގުޅޭ މީހުން
•	ފުލޫ ވެކްސިން ދިންތާ 6 ހަފްތާ ތެރޭގައި ވާގިނެތުމުގެ ވައްތަރެއް ކަމުގައިވާ ގިލައިންބެރީ ސިންޑްރޯމް ޖެހިފައިވުން
•	6 މަހުން ދަށުގެ ކުދިން
•	ވެކްސިންދޭ ދުވަސްވަރު ބަލިކުދިން
ލޮލުގެ ކަޅުކަޅި

ލޮލުގެ ކަޅުކަޅި ()އަކީ ލޮލުގެ ތެރޭގައި ލޮލަށް ވަންނަ އަލި ލޮލުގެ ހާމަދުލި އަށް ވާޞިލްވުން ކޮންޓްރޯލްކޮށްދޭ ފަށަލައެކެވެ. ލޯގެ މެދުގައި ކަޅު ކުލައަށް ފެންނަން އިންނަ ބަޔަކީ ކަޅުކަޅި އެވެ. މިބައި އެކުލެވިފައިވަނީ ޕިގްމެންޓެޑް ފައިބްރޯވެސްކިއުލަރ ޓިޝޫ އިންނެވެ. ލޮލުން އެންމެ ބޮޑަށް ނިކުމެފައި އިންނަ ބަޔަކީ ވެސް މިއީ އެވެ. ކަޅުކަޅި އަކީ ލޮލުގެ ކޮއި ވަށައިގެން ހުންނަ ބާރުގަދަ މަސްކޮޅެކެވެ. ކަޅުކަޅީގެ ބޭނުމަކީ ލޮލުގެ ކޮއިގެ ސައިޒު ބަދަލުކޮށްދީގެން ލޮލަށް ވަންނަ އަލީގެ މިންވަރު ކޮންޓްރޯލް ކުރުމެވެ. 

ޤިސްމު:އިންސާނާގެ ހަށިގަނޑު
ލޮލުގެ ހުދުކަޅި

ލޮލުގެ ހުދުކަޅި() އަކީ ލޮލުތެރޭގައި ހުދުކޮށް ފެންނަން އިންނަ ބައެވެ. މިއީ ލޮލުގެ ރައްކާތެރިކަމަށްޓަކައި ލޮލުގެ އެންމެ ބޭރުން ލެވިފައިވާ ފަށަލަ އެކެވެ. މިފަށަލައިގައި ކޮލަޖަން އެންޑް ފައިބަރު ޓިޝޫ ހިމެނެއެވެ.

ޤިސްމު:އިންސާނާގެ ހަށިގަނޑު
ލޮލުގެ ކޮއި

ލޮލުގެ ކޮއި() އަކީ ލޮލުގެ ކަޅުކަޅީގެ މެދުގައި ވަށްކޮށް ހުންނަ ލޯވަޅު އެއް ނުވަތަ ތަންކޮޅު އެކެވެ. ލޮލަށް އަލިވަންނަނީ މިތަނުގެ ތެރެއިންނެވެ. މިބައި އަލިގަދަވާ ވަރަކަށް ކުޑަވެ އަނދިރިވާ ވަރަކަށް ބޮޑުވެއެވެ.

ޤިސްމު:އިންސާނާގެ ހަށިގަނޑު
ވެލުޕިއްލައި ޕްރަބާކަރަން

ވެލުޕިއްލައި ޕްރަބާކަރަން އަކީ ސްރީލަންކާގެ އުތުރުގައި އުފެދިފައިވާ ލިބަރޭޝަން ޓައިގާރސް އޮފް ޓެމިލް އީލާމް (އެލްޓީޓީއީ) ގެ ބާނީ އެވެ. މިއީ ޓެޓަރިސްޓް ޖަމާޢަތެކެވެ. ޕްރަބާކަރަން އަކީ މިޖަމާޢާތުގެ ވެރިޔާއެވެ. ޕްރަބާކަރަންގެ ސަޕޯޓަރުން އޭނާ ސިފަކުރަނީ **އިރު ކަލާންގެ** ގެ ގޮތުގައެވެ. އެލްޓީޓީ އަކީ މިހާތަނަށް އުފެދުނު އެންމެ ވަރުގަދަ އެއް ޓެރަރިސްޓް ޖަމާޢަތެވެ.\

ޕްރަބާކަރަން އުފަންވެފައިވަނީ ނޮވެމްބަރު 26، 1954 ގައި ސްރީލަންކާގެ ޖަފްނާ އަށެވެ. ބުނެވޭ ގޮތުގައި އަމިއްލައަށް މަރުވެގެން މީހުންނަށް ހަމަލާދޭ މީހުންގެ ފައުޖެއް އުފައްދައި، އަމިއްލައަށް މަރުވެގެން ޙަމަލާދިނުން ދުނިޔެއަށް ތަޢާރަފްކުރެއްވި މީހަކީ ޕްރަބާކަރަން އެވެ. ޕްރަބާކަރަން އަކީ މެދުފަންތީގެ އާއިލާއެއްގެ 4 ވަނަ މެންބަރެވެ. ޕްރަބާކަރަންގެ އެލްޓީޓީއީ ޖަމާޢަތުގެ ކޮންމެ މެންބަރެއްގެ އަތުގައި ސައިނޭޑް ގުޅައެއް އޮވެއެވެ. އެއީ ބަޔެއްގެ އަތްދަށުވެއްޖެނަމަ އަމިއްލައަށް މަރުވުމަށް އެގުޅަ ބޭނުންކުރެވޭނެތީ އެވެ. ޕްރަބާކަރަންގެ ކަރުގައި އޮންނަ ފަށުގައި ވެސް މިފަދަ ގުޅައެއް އޮންނަކަމަށް ވެއެވެ. 
މިޖަމާޢަތުން ސިޔާސީ އެތަކެއް ފަރާތްތަކެއް މަރާލާފައެވެ. އެގޮތުން 1991 ވަނަ އަހަރު އިންޑިޔާގެ ބޮޑުވަޒީރު ރަޖީވް ގާންދީ އަވަހާރަ ކޮށްލުމުގެ އިތުރުން، 1993 ގައި ސްރީލަންކާގެ އޭރުގެ ރައީސް ނަރަސިންހާ ޕްރަމަދާސަ އާއި، އަދި 2005 ގައި އަވަހާރަކޮށްލި އޭރުގެ ސްރީލަންކާގެ ޚާރިޖީ ވަޒީރު ލަކްޝްމަން ކަދިރްގަމް ހިމެނެއެވެ.
ނޭވާހިއްލުން

**ނޭވާހިއްލުން** ()އަކީ ނޭވާލާން ދަތިވުމުގެ ސަބަބުން ހަށިގަނޑަށް ކެކުޅުން ލިބޭ ބައްޔެކެވެ. މިބައްޔަށް  **ހިއްލުން** '"ދެއްމުން"' '"ނޭވާޔަށް އުދަގޫވުން'" މި ނަންނަމުންވެސް ކިޔައެވެ.ނޭވާހިއްލުމަކީ ދާއިމީ ބައްޔެއްގެ ގޮތުގައި ފާހަގަ ކުރެވިފައި ވެއެވެ. މާނައަކީ ބަލިޖެހުމަށްފަހު ގިނަ ރަގަޅުނުވެ ގިނަ ދުވަހަށް ދެމިގެންދާ ބައްޔެއްކަން ފާހަގަ ކުރެވިފައި ވެއެވެ.

ޤިސްމު:ބަލިތައް
ކްރޯންސް ބަލި

**ކްރޯންސް ބަލި** އަކީ ކުޑަ ގޮހޮރުގެ އެތެރޭ ބަތާނަ ފަށުގައި އިންފްލެމޭޝަން އުފެދޭގޮތްވާ ބައްޔެކެވެ. މިކަމުގެ ސަބަބުން ބަނޑުގައި ރިހުން އަދި ބޭރަށްހިންގުން ކުރިމަތި ކުރުވައެވެ. މިބަލީގެ އަސަރު އާންމުކޮށްކުރަނީ ކުޑަގޮހޮރުގެ ބައިތަކަށް ކަމަށްވިޔަސް ހަޖަމުކުރާ ނިޒާމްގެ ކޮންމެ ހިސާބަކަށް ވެސް މިބަލީގެ އަސަރު ކުރުމަކީ ވެދާނެ ގޮތެކެވެ. ދިރާސާތަކުން ދައްކާ ގޮތުގައި ދުންފަތުގެ އިސްތިއުމާލު ނުކުރާ މީހުންނަށްވުރެ ދުންފަތުގެ އިސްތިއުމާލުކުރާ މީހުންނަށް މިބަލި ޖެހުމުގެ ފުރުޞަތު ބޮޑެވެ. މިގޮތުން ބަލި ޖެހުމުގެ ފުރުޞަތު ބޮޑީ ކީއްވެގެންކަން އަދި ހޯދިފައެއް ނުވެއެވެ. ނަމަވެސް ބައެއް ނަޒަރިއްޔާތައް ބުނާގޮތުން ދުންފަތުގެ އިސްތިއުމާލު ކުރުމުން ކުޑަ ގޮހޮރުގެ ދިފާޢީ ބާރު ދަށްވެ، ލޭހިގުން ދަށްވުމުން އިންފްލެމޭޝަން އުފެދުމަކީ ވެދާނެ ގޮތެކެވެ.

ޤިސްމު:ބަލިތައް
ޑައިވާޓިކިޔުލަމް ދުޅަވުން

ޑައިވާޓިކިޔުލަމް އަކީ ގޮހޮރު ފަދަ ގުނަވަން ތަކުގެ އެތެރޭގެ ކައިރިފަށް ނުވަތަ ފާރުގައި އުފެދޭ ކޮތަޅެއްހެން އުފުލިފައިވާ އުފުލުމެކެވެ. ޑައިވާޓިކިޔުލައިޓިސްގެ މާނައަކީ މިބުނި ބައިގައި އިންފްލެމޭޝަން އުފެދުމެވެ. ދުންފަތުގެ އިސްތިއުމާލު ކުރާ މީހުންނަށް މިބަލި ޖެހުމުގެ ފުރުޞަތު ބޮޑެވެ. މިބަލި ޖެހެނީ އާންމުކޮށް 50 އަހަރުން މަތީގެ މީހުންނަށެވެ. އެއީ އުމުރުން ދުވަސްވުމުން މަހުގެ ފަށަލަ ދޫވާތީ އެވެ. ހަމަ މިހެން ބަލި ޖެހުމުން ކުރިމަތިވާ އެތެރެއަށް ލޭހިލުން ގެ ފުރުޞަތު ދުންފަތުގެ އިސްތިއުމާލު ކުރާ މީހުންނަށް ބޮޑުކަމަށް ވެއެވެ.

ޤިސްމު:ބަލިތައް
ނަޞްރުﷲ ޖަލީލް މޫސާ

ނަޞްރުﷲ ޖަލީލް މޫސާ(އުފަންވެފައިވަނީ ނޮވެމްބަރު 12، 1977 ބަގީޗާގެ ފ.ނިލަންދޫ ) އަކީ ފ.ނިލަންދޫ އަށް އުފަން ޢިލްމީ ބޭފުޅެކެވެ. މިހާރު މަސައްކަތްކުރައްވަނީ ދިވެހި ފުލުހުންގެ ޚިދުމަތުގައެވެ.

## ތަޢުލީމީ ޙަޔާތް
* ފ.ނިލަންދޫ ސުކޫލް
* ފ.އަތޮޅު ތަޢުލީމީ މަރުކަޒު 
* މަދަރުސަތުލް ޢަރަބިއްޔަތުލް އިސްލާމިއްޔާ ( މެދު މަދަރުސީ ތަޢުލީމް )
* މަޢުހަދުއް ދިރާސާތުލް އިސްލާމިއްޔާ ( ސާނަވީ އަދި މަތީ ސާނަވީ ތައުލީމް ) 
* ފެކަލްޓީ އޮފް އެޑިޔުކޭޝަން - އަލްއަޒުހަރު ޔުނިވަސިޓީ - ގާހިރާ - މިޞްރު ( ބެޗްލާރސް ޑިގްރީ )
* ސާރކް ޑޮކިޔުމެންޓޭޝަން ސެންޓަރު - ނިއުދިއްލީ - އިންޑިޔާ ( މާސްޓާރސް ޑިގްރީ )

ޤިސްމު:ނިލަންދޫ (ފ. އަތޮޅު)
ޤިސްމު:(ފ. އަތޮޅު)
ފުރަގަސް ފަރާތު ދޮރު ދުޅަވުން

ފުރަގަސް ފަރާތު ދޮރު ދުޅަވުން()އަކީ ފުރަގަސް ފަރާތު ދޮރު އަދި ފުރަގަސް ފަރާތް ގެ އެންމެ ފަހު 6 އިންޗީގެ އެތެރެއިން ލެވިފައިވާ ތެތް ދުލިފަށް ދުޅަވުމެވެ.

ފުރަގަސް ފަރާތު ދޮރު ދުޅަވުން ކުރިމަތިވުމުން ފެނިދާނެ އަލާމާތްތަކުގެ ތެރޭގައި، ބޮޑުކަމުދާން ބާރުލާންޖެހުން، ބޭރަށް ހިންގުން، ފުރަގަސް ފަރާތުން ލޭއައުން، ގޮހޮރު ރަގަޅަށް ހުސްނުވާހެން އިހްސާސްވުން، ބޮޑުކަމުދިއުމުގެ ތެރޭގައި އުދަގޫތައްވުން، ބަނޑުގެ ވާތްފަރާތުގައި ރިހުން، ފުރަގަސް ފަރާތް އަދި ފުރަގަސް ފަރާތު ދޮރު ހިމެނޭ ހިސާބަށް ތަދުވުން، އަދި ފުރަގަސް ފަރާތުން ދަވަ ބޭރުވުން ފަދަ ކަންތައްތައް ހިމެނެއެވެ.

ޤިސްމު:ބަލިތައް
ނިކޮޓީން

ދުންފަތުގެ އިސްތިއުމާލު ކުރުމަށް ދެވިހިފަނީ އޭގެ ދުމުގައި އެކުލެވޭ *ނިކޮޓީން* ގެ ސަބަބުންނެވެ. މިއީ ނާރުތަކުގެ ނިޒާމް މުރާލިކޮށް، ހިތުގެ ވިންދު ޖެހުން އަވަސްކޮށް، ލޭގެ ޕްރެޝަރު މައްޗަށް ގެންދާ ކަމެކެވެ. ހަށިގަނޑަށް ދުން ވާޞިލްވާތާ 10 ސިކުންތުގެ ތެރޭގައި ނިކޮޓީން ސިކުނޑިއަށް ވާޞިލްވެއެވެ. އުރަމަތިން ބޭރުވާ ކިރު އަދި ހަށިގަނޑުގެ އެހެން ބައިތަކުން ވެސް ނިކޮޓީންގެ އަސަރު ފެނެއެވެ. ނިކޮޓީންގެ އެންމެ 60މލގ މީހެއްގެ ދޫމަތީގައި ބާއްވައިފިނަމަ ހިނދުކޮޅެއްގެ ތެރޭގައި އެމީހާ މަރުވެދެއެވެ.
ކާބަން މޮނޮކްސައިޑް

ކާބަން މޮނޮކްސައިޑް އަކީ ކުލައެއްނުވާ ގޭހެކެވެ. މިގޭހުގެ ބޮޑު ޑޯޒެއްގެ ސަބަބުން ލޭގައިވާ އޮކްސިޖަން ގެ ބަދަލުގައި މިގޭސް އޮކްސިޖަން ގެ މަގާމަށް ވާޞިލްވެއެވެ. ލޭގެ ރަތް ސެލްގައި ހުންނަ ހިމަގްލޯބިން އަކީ އޮކްސިޖަން ޓިޝޫތަކަށް ފޯރުކޮށްދޭ މައިގަނޑު ވަޞީލަތެކެވެ. ދުންފަތުގެ އިސްތިއުމާލު ކުރާމީހުންގެ ހަށިގަނޑުގައި ހިމަގްލޯބިން އާއި އެއްވުމުގެ ބާރު އޮކްސިޖަން އަށްވުރެ ކާބަން މޮނޮކްސައިޑް އަށް ލިބިފައިވާލެއް މައްޗެވެ. އެހެންކަމުން ދުންފަތުގެ އިސްތިއުމާލުކުރާ މީހުންގެ ހިތް މަސައްކަތްކުރާލެއް އަވަސްވެގެން ދެއެވެ. އެއީ ސިކުނޑި އާއި މަސްތައް އަދި އެހެނިހެން ޓިޝޫތަކަށް ބޭނުންވާ އޮކްސިޖަން ފޯރުކޮށްދިނުމަށްޓަކައެވެ.
ނައިޓްރޯޖަން އޮކްސައިޑް

ޖަނަވާރުތައް ބޭނުންކޮށްގެން ހެދިފައިވާ ތަޖުރިބާތައް ދައްކާ ގޮތުގައި ނައިޓްރޯޖަން އޮކްސައިޑް އަކީ ފުއްޕާމެޔަށް ގެއްލުންދެނިވި މާއްދާ އެކެވެ. ފުއްޕާމެޔަށް ޖެހޭ ބައްޔެއް ކަމުގައިވާ އެމްފިޒީމާ ( ފުއްޕާމޭގެ އެންމެ އެތެރޭގައި ހުންނަ ކުދިކުދި ވައިކޮތަޅުތައް ފުޅާވެ ބޮޑުވުން ) ކުރިމަތި ކުރުވުމުގައި ނައިޓްރޯޖަން އޮކްސައިޑްގެ ދައުރެއްވާކަމަށް ވަނީ ގަބޫލުކުރެވިފައެވެ.
ހައިޑްރޯޖަން ސައިނައިޑް

ފުއްޕާމޭގެ އެތެރޭގައި ކުދިކުދި ނަރުވާ ނުވަތަ އިސްތަށިތަކެއް ހުރެއެވެ. މިނަރުވާ ތަކުގެ ބޭނުމަކީ ހަށިގަނޑުން ބޭރުން ފުއްޕާމޭ އަށް ވާޞިލްވާ މާއްދާތައް ފުއްޕާމޭއިން ބޭރުކޮށް ސާފުކުރުމެވެ. ހައިޑްރޯޖަން ސައިނައިޑް ގެ ސަބަބުން ފުއްޕާމޭ އިން ހިންގާ މިބުނި ސާފު ކުރުމުގެ މަސައްކަތަށް ބުރޫއަރާގޮތް ވެއެވެ. ނަތީޖާއެއްގެ ގޮތުން ސިގިރޭޓްގެ ދުމުގައި ހިމެނޭ ވިހަ މާއްދާތައް ފުއްޕާމޭގައި ތަތްވެ، ހަރުލުމަށް ފުރުޞަތު ލިބިގެންދެއެވެ.
އެމޯނިޔާ

އެމޯނިޔާ(Ammonia) އަކީ ފުއްޕާމެޔަށް ގެއްލުންދެނިވި ބާރުގަދަ ކެމިކަލް އެކެވެ. ގޭތެރޭގައި ބޭނުންކުރާ ތަކެތި ސާފުކުރާ އެއްޗެތި އުފެއްދުމަށާއި، މަރުވެފައި ތިބޭމީހުން ކުނިވިޔަނުދީ ގިނަ ދުވަހު ބެހެއްޓުމަށް ބޭނުންކުރާ ފޯރމަލީން އުފެއްދުމަށް ވެސް އެމޯނިޔާ ބޭނުންކުރެއެވެ.
ފުރަގަސް ފަރާތު ބަލި (ބޭރަށް ފައިބާ)

ބޭރަށް ފައިބާ **ފުރަގަސް ފަރާތު ބަލި** ()އަކީ ފުއްޕާފައިވާ ލޭހޮޅިތައް ބޭރަށް ނިކުމެ ފެންނަށް ހުންނަ ވައްތަރެވެ. މިއީ ފުއްޕާފައިވާ ލޭހޮޅިތައް ބޭރަށް ނިކުމެ ފެންނަށް ހުރުމެވެ. މިޙާލަތުގައި ފުއްޕަނީ ފުރަގަސް ފަރާތު ދޮރުގެ ވަށައިގެންވާ ހަންގަނޑަށްވުރެ ކުޑަ ތަންކޮޅެއް އެތެރޭގައިވާ *އެކްސްޓަރނަލް ހިމޮރޮއިޑަލް ޕްލެކްސަސް* އޭ ކިޔޭ ލޭނާރު ފުންޏެކެވެ. ފުއްޕާފައިވާ ލޭނާރުތައް ހުންނަނީ ހަމައެކަނި ހަމުގެ ފަށަލައަކުން ފޮރުވިފައެވެ. މިއީ އިގިރޭސި ބަހުން ބުނާނަމަ *އެކްސްޓަރނަލް ޕައިލްސް* އެވެ.

ޤިސްމު:ބަލިތައް
ފުރަގަސް ފަރާތު ބަލި (އެތެރެއަށް ފައިބާ)

އެތެރެއަށް ފައިބާ **ފުރަގަސް ފަރާތު ބަލި** ()އަކީ ފުއްޕާފައި ހުންނަ ލޭނާރުތައް އެތެރޭގައި ހުންނަ ވައްތަރެވެ.މިވައްތަރުގެ ފުރަގަސް ފަރާތު ބަލީގައި ފުއްޕާފައި ހުންނަ ލޭނާރުތައް ހުންނަނީ އެތެރޭގައެވެ. ބޭރަށް ފެންނާކަން ނުހުރެއެވެ. މިޙާލަތުގައި ފުއްޕަނީ ފުރަގަސްފަރާތު ދޮރުގެ ތިރީގައިވާ *އިންޓަނަލް ހިމޮރޮއިޑަލް ޕްލްކްސަސް* އޭ ކިޔޭ ލޭނާރު ފުންޏެކެވެ. މިގޮތަށް ފުއްޕާފައިވާ ލޭނާރުތައް ހުންނަނީ ގޮހޮރުގެ އެތެރެއިން ލެވިފައި ހުންނަ ތެތް ދުލިފަށް() އިން ފޮރުވިފައެވެ. މިއީ އިގިރޭސި ބަހުން ބުނާނަމަ *އިންޓަރނަލް ޕައިލްސް* އެވެ.

ޤިސްމު:ބަލިތައް
ގައުމީ އިއްތިހާދު

ގައުމީ އިއްތިހާދު އަކީ ދިވެހިރާއްޖޭގައި އުފެދިފައިވާ ސިޔާސީ ޕާޓީ އެކެވެ. 

## ތަޞައްވުރު
އަޅުގަނޑުމެންގެ ތަސައްވުރަކީ ކުރިއެރުމެވެ. އަޅުގަނޑުމެން ދެކެން ބޭނުންވާ ދިވެހިރާއްޖެއަކީ، އިސްލާމީ އުސޫލުތަކާއި ދިވެހި އާދަކާދައިގެ މައްޗަށް ބައްޓަންވެފައިވާ، އަމާންކަމާއި ފާގަތިކަންމަތީ ފަރުދުން ދިރިއުޅެމުންދާ، ކުރިއަރައި ތަރައްޤިވެފައިވާ މިނިވަން ދިވެހިރާއްޖެއެކެވެ. އެފަދަ ކުރިއެރުމެއް ގައުމަށް ގެނެސްދިނުމަށްޓަކައި މަސައްކަތްކުރުމަށް ގައުމީ އިއްތިހާދު  ވައުދުވަމެވެ. 
ގައުމީ އިއްތިހާދު ގަބުލުކުރާގޮތުގައި ދިވެހީންނަކީ ގައުމުދެކެ ލޯބިވާ، ގައުމަށް ހެޔޮއެދޭ ބައެކެވެ. އަމިއްލަ ކުރިއެރުމާއި ޖަމާއަތުގެ ރައްކަލަށްޓަކައި، ފެންވަރު ރަނގަޅު ސިއްހީ ޚިދުމަތްތަކާއި، ވަޒީފާ އާއި އާމްދަނީ ހޯދުމުގެ ފުރުސަތަށް އެދިތިބި، ދަރީންނަށް ކުރިމަގުގައި ބޭނުން ހިފޭފަދަ ތައުލީމަކާއި ޢާއިލާއާއި އެކު ދިރިއުޅެވޭނެ ހިޔާވަހިކަމަށް ބޭނުންވެފައިވާ ރައްޔަތެކެވެ. ޑްރަގްގެ ވަބާއާއި ކުށްކުރުމުގެ އާދައިން އެއްކިބާވެފައިވާ ގައުމެއް ބިނާކުރުމަށް ތައްޔާރަށް ތިބި ފަރުދުން ތަކެކެވެ. ގާނޫނުގެ ކުރިމަތީގައާއި ފުރުސަތުގެ ބޭނުން ހިފުން ހަމަހަމަ ގޮތަކަށް ލިބިދީފައި އޮތުން އެދޭ ބައެކެވެ.  
އަޅުގަނޑުމެން ދެކެން ބޭނުންވަނީ މިކަންކަން ޙާޞިލުވެފައިވާ މުސްތަގުބަލެކެވެ. މިމުސްތަގްބަލް ފޯރުކޮށްދެވޭނީ ރައްޔަތުންގެ ޚިޔާލާއި ވިސްނުން ގަބޫލުކުރާ، ރައްޔަތުންގެ އަޑު އަހާ، ރައްޔަތުންނަށް ޖަވާބުދާރީވާ ބަޔަކަށެވެ. ފެއިލްވެފައިވާ ސިޔާސަތު ތަކަށް ތަކުރާރުކޮށް ތަރުހީބުދިނުމުގެ ބަދަލުގާ ދިވެހި ގައުމުގެ ދުވެލި އާ މިސްރާބަކަށް ބަދަލުކޮށްލަން ފިސާރިކެރިގެން ތިބި ބަޔެކެވެ. 
ގައުމީ އިއްތިހާދަކީ ހުރިހާ ދާއިރާއެއްގައި ރާއްޖޭގެ އެންމެހާ ފަރުދުންނަށް ހަމަހަމަ ފުރުސަތު ތަކެއް ހޯދައިދިނުމަށް ރައްޔަތުންގެ އަޑުއަހައި އެމީހުންގެ އުއްމީދުތައް ހަގީގަތަށް ހެދުމަށް ދިވެހިރައްޔަތުންނާއި އަތާއަތް ގުޅުވައި، ފިސާރި ކެރިގެން ސިޔާސީ މައިދާނަށް ނިކުންނަ ބައެކެވެ.

## މަގުޞަދުތައް
އިސްލާމީ އުސޫލްތަކާއި ދިވެހި އާދަކާދައަށް އިސްކަންދީގެން ދިވެހި ވަންތަކަން ދިރުވާ ދެމެހެއްޓުން. 
ޑިމޮކްރެޓިކް އުސޫލުން މަސައްކަތް ކޮށްގެން، ރައްޔިތުންނަށް ޖަވާބުދާރީވާ، ދިވެހިންގެ ކުރިއެރުމާއި ރައްކާތެރި ކަމަށް އިސްކަންދޭ ސަރުކާރެއް ޤާއިމްކޮށް ހިންގުން. 
މަދަނީ ދާއިރާތައް ތަރައްޤީކޮށް ހަރުދަނާކޮށްގެންނާއި ބޭނުންވާ ޤަވާޢިދާއި ޤާނޫނުތައް ތަންފީޒުކޮށްގެން، އިންސާފުވެރި، ހަމަހަމަ، އަމާން މުޖުތަމައެއް ގާއިމުކުރުން. 
ފެންވަރު ރަގަޅު ސިއްހީ ފަރުވާއާއި ތައުލީމާއި ހިޔާވަހިކަން ފަދަ އިޖުތިމާޢީ އެހީ ރައްޔިތުންނަށް ހަމަހަމަ ގޮތެއްގައި ލިބިދީގެން އިންސާނީ ވަޞީލަތް ތަރައްޤީކުރުން. 
އިންވެސްޓްމެންޓާ ބެހޭ އަރުތަވެރި ސިޔާސަތުތަކާއި ވިޔަފާރީގެ ހަރުދަނާ ނިޒާމުތައް ގާއިމުކޮށްގެން، ގައުމުގެ އިގްތިސާދު ތަރައްގީކޮށް ދެމެހެއްޓުން. 
ޒުވާނުންގެ ކުރި އެރުމުގައި ހުރި ގޮންޖެހުންތައް ނައްތައި އެމީހުނަށް ހަމަހަމަ ފުރުސަތެއް ހޯދައިދީގެން ރަގަޅު މުސްތަގްބަލެއް ގާއިމު ކުރުމަށް މަސައްކަތް ކުރުން. 
ތިމާވެށި ރައްކާތެރިކުރުމާއި މަދަނީ އެކިއެކި މަސަތްކަތުގައި ވެއްޓަށް އަންނަ ބަދަލު ވީހާވެސް ކުޑަ ވާނެ ގޮތަކަށް މަސައްކަތްތައް ބައްޓަން ކުރުމާއި އިޔާދދަކުރުވަނިވި ހަކަތައިގެ ބޭނުންކުރުމަށް އިސްކަންދިނުމާއި ވެއްޓަށް ގެއްލުންހުރި ތަކެތި ބޭނުން ކުރުން މަދުކޮށް ތިމާވެށި ހިމާޔާތް ކުރެވިފައިވާ ސަރަހައްދު ތަކެއް ގާއިމް ކޮށްގެން ގައުމުގެ ޤުދުރަތީ ވަޞީލަތްތައް ރައްކާތެރިކޮށް ދެމެހެއްޓުން. 
ޕާޓީގެ މެންބަރުންނާއި، ޕާޓީ ކުރި އެރުވުމުގައި ކުރެވެން ހުރި ހުރިހާ ކަމެއް ކުރުމަށް މަސައްކަތް ކުރުން.

ޤިސްމު:ސިޔާސީ ޕާޓީ
ޖުމްހޫރީ ޕާޓީ

thumb|ޖުމްހޫރީ ޕާޓީގެ ލޯގޯ
ޖުމްހޫރީ ޕާޓީ (ޖޭޕީ) (އިނގިރޭސި: Jumhooree Party) އަކީ ދިވެހިރާއްޖޭގައި ޙަރަކާތްތެރިވާ ސިޔާސީ ޕާޓީއެކެވެ. ޖުމްހޫރީ ޕާޓީ އުފެދުނީ 2008ވަނަ އަހަރުގެ މޭ މަހުގެ 26ވަނަ ދުވަހުއެވެ. މި ޕާޓީގެ ލީޑަރަކީ ރައްޔިތުންގެ މަޖިލީހުގެ މާމިގިލީ ދާއިރާގެ މެންބަރު އަދި ވިޔަފާރިވެރިޔާ ޤާސިމް އިބްރާހީމް (ނޢޢވ) އެވެ.

## ވާދަކުރި އިންތިޚާބުތައް

### <u>ރިޔާސީ އިންތިޚާބު</u>

### <u>[[ރައްޔިތުންގެ މަޖިލިސް|ރައްޔިތުންގެ މަޖިލީހުގެ]] އިންތިޚާބު</u>

ޤިސްމު:ސިޔާސީ ޕާޓީ
މަނި ގުދަން ދުޅަވުން

thumb|<center></center>
**މަނި ގުދަން ދުޅަވުން** ()އަކީ އޮށް ގެ ފަހަތުގައި އިންނަ މަނި ރައްކާކޮށް ޚަޒާނާކޮށްދޭ މަނި ގުދަން ގައި އިންފްލެމޭޝަން އުފެދުމެވެ. ބައެއް ފަހަރު މިހާލަތުގައި އާދައިގެ ވަރަކަށް ރިހުން ހުރިނަމަވެސް އަނެއް ބައިފަހަރު ވަރަށް ބޮޑަށް ރިއްސުން ހުންނަކަން ފާހަގަ ކުރެވެއެވެ. އޮށް އެއެއްޗެއްގެ ތެރޭގައި ރައްކާކުރެވިފައިވާ އުރަވަޅި ގެ ކުލަ ރަތްވެ، އޭގައި ހޫނަކަމެއް އުފެދި، ދުޅަވުމަކީ ވެސް ވެދާނެ ގޮތެކެވެ. 
ކުއްލިއަކަށް އުރަވަޅި ގައި ރިހުން އުފައްދާ އެންމެ އާންމު ސަބަބަކީ މަނި ގުދަން ދުޅަވުން އެވެ. މަނި ގުދަން ދުޅަވުން ކުރިމަތިކުރުވާ އެންމެ އާންމު ސަބަބު ތަކުގެ ތެރޭގައި ޖިންސީ ގުޅުމުގެ ޒަރީޢާއިން ފެތުރޭ ބަލިތައް ކަމުގައިވާ ކްލަމީޑިއާ އިންފެކްޝަން އަދި ކިހުނުވުން ހިމެނެއެވެ.

ޤިސްމު:ބަލިތައް
ފިރިހެންހަށީގެ ބޯ ދުޅަވުން

ފިރިހެން ހަށީގެ ބޯ ދުޅަވުން() އަކީ ފިރިހެން ހަށީގެ ކޮޅު ނުވަތަ ނުވަތަ ޚިތާނުކުރީމާ ޒަކަރުން ފާޅުވާ ހިސާބު ގައި އިންފްލެމޭޝަން އުފެދި ދުޅަވުމެވެ. 
ފިރިހެން ހަށީގެ ބޯ ދުޅަވުން ކުރިމަތި ކޮށްފާނެ ކަންތައްތަކުގެ ތެރޭގައި އެއްޗަކުން ޖެހި އަނިޔާވުން، ތަފާތު ޖަރާސީމް ތަކުގެ ސަބަބުން އިންފެކްޝަން އަށަގަތުން ހިމެނެއެވެ. އެގޮތުން ބެކްޓީރިޔާ، ވައިރަސް އަދި ފަންގަސް ތަކުގެ ސަބަބުން ވެސް އިންފެކްޝަން އުފެދޭކަން ފާހަގަ ކޮށްލަން ޖެހެއެވެ. އިންފެކްޝަން އުފެއްދި ޖަރާސީމުގެ ވައްތަރަކާއި ގުޅޭގޮތަށް ދެވޭ ފަރުވާ ތަފާތު ވެގެންދެއެވެ. 
ބައެއް ދިރާސާތަކުން ދައްކާގޮތުގައި ޚިތާނު ނުކުރާ މީހުންގެ މެދުގައި ފިރިހެން ހަށީގެ ބޯ ދުޅަވުން އާންމުވެފައި އަވަހެވެ.

ޤިސްމު:ބަލިތައް
ފިރިހެންހަށީގެ ބޯ ނިވައިކޮށްދޭ ހަންކޮޅާއި ބޯ ދުޅަވުން

ފިރިހެންހަށީގެ ބޯ ނިވައިކޮށްދޭ ހަންކޮޅާއި ބޯ ދުޅަވުން() އަކީ ވެސް މަދުން ނަމަވެސް ދިމާވާ ޞިއްޙީ މައްސަލަ އެކެވެ. އާންމު ގޮތެއްގައި މިހާލަތުގައި ދުޅަވާނީ ދެބައި އެއްކޮށެވެ. މާނަ އަކީ ފިރިހެން ހަށީގެ ބޯ، އަދި ފިރިހެން ހަށީގެ ބޯ ނިވައިކޮށްދޭ ހަންކޮޅު އާއި ދެބައި އެކުއެކީގައެވެ.

ޤިސްމު:ބަލިތައް
އޮށް ދުޅަވުން

އޮށް ދުޅަވުން() އަކީ އުރަވަޅި ތެރޭގައި އޮންނަ އޮށް ގައި އިންފްލެމޭޝަން އުފެދި، ދުޅަވުމެވެ. ބައެއް ފަހަރު މިހާލަތުގައި އޮށުގައި އިންފެކްޝަން އަށަގަންނަ ގޮތްވެއެވެ. އޮށް ދުޅަވުން އަކީ ތަދު ވަރަށް ބޮޑަށް އިހްސާސް ކުރެވޭނެ ކަމެކެވެ. މިފަދަ ކަމެއް ދިމާވެއްޖެނަމަ ވީއެންމެ އަވަހަކަށް ޑޮކްޓަރަށް ދައްކަން ވާނެއެވެ.

އޮށްދުޅަވުމުން ފެނިދާނެ އަލާމާތްތަކުގެ ތެރޭގައި، މަންޏާއެކު ލޭއައުން، ކުޑަކަމުދާތަކެތީގައި ލޭހުރުން، އާދަޔާޚިލާފަށް ގަދަޔަށް އޮށުގައި ރިހުން، އަދި އޮށް ދުޅަވެފައިވާ ފަރާތުގެ ފައިވަޅުގައި ގޮށްލުން ފަދަ ކަންތައްތައް ހިމެނެއެވެ.

ވަރަށް ގިނަ ފަހަރު އޮށް ދުޅަވުން ކުރިމަތިވަނީ މަނި ގުދަން ގައި އުފެދޭ އިންފެކްޝަން ގެ އަސަރު އޮށް އަށް ފޯރުމުންނެވެ. އާންމު ގޮތެއްގައި މިމައްސަލަ ކުރިމަތިވާން ދިމާވަނީ ޖިންސީ ގުޅުމުން ޒަރީޢާއިން ފެތުރޭ ބަލިތައް ކަމުގައިވާ ކިހުނުވުން އަދި ކްލަމީޑިއާ އިންފެކްޝަން ގެ ސަބަބުންކަން ފާހަގަ ކުރެވެއެވެ. ބައެއް ފަހަރު ކޯފުއްޕި ޖެހުމުން ބައެއް ޒުވާނުންނަށް މިމައްސަލަ ދިމާވާކަން ފާހަގަ ކުރެވިފައި ވެއެވެ.

ޤިސްމު:ބަލިތައް
އަންހެނާގެ ޖިންސީ ގުނަވަން ދުޅަވުން

އަންހެނާގެ ޖިންސީ ގުނަވަން ދުޅަވުން() އަކީ އަންހެނާގެ ޖިންސީ ގުނަވަން ގައި އިންފްލެމޭޝަން އުފެދުމެވެ. އާންމު ގޮތެއްގައި މިކަން ކުރިމަތިވަނީ ފަރުޖު ދުޅަވުން އާއި އެކުއެކީގައި އެއްކަހަލަ ގޮތަކަށެވެ. 
އަންހެނާގެ ޖިންސީ ގުނަވަން ދުޅަވުމުން ފެނިދާނެ އަލާމާތްތަކުގެ ތެރޭގައި:- 
* ޖިންސީ ގުނަވަން ހިމެނޭ ސަރަހައްދު ހިރުވައި ކެހުން
* ފަރުޖުގެ ތުންފަތް ރަތްވެ ދުޅަވުން
* ޖިންސީ ގުނަވަނުން ދިޔަ ބޭރުވުން 
* ޖިންސީ ގުނަވަނުން ނުބައި ވަސްދުވުން
* ކުޑަކަމުދާން އުދަގޫވެ، ދިލަނެގުން
* ޖިންސީ ގުޅުން ހިންގާއިރު ހިރުވައި ތަދު އިހްސާސްވުން

ޤިސްމު:ބަލިތައް
ތަވީދު

ތަވީދަކީ ފަންޑިތަ ސިހުރުހާހޫރައިގައި ފަންޑިތަވެރިޔާ އޭނާގެ ބަލީމީހާއަށް ނުވަތަ ފަންޑިތަ ލިބިގަންނަ މީހާއަށް ލިޔެދޭ މައިތިރިއެކެވެ. މިބަސް ތަފާތު ގޮތްތަކަކަށް މާނަ ކުރެވިދާނެއެވެ. އެގޮތުން ތަވީދަކީ ޖިންނި ނުވަތަ ހަންޑި ފަދަ ރޫހާނީ މަހުލޫގާތް ތަކުގެ ކިބައިން ތުރައު ލިބިފައިވާ މީހާ އޭނާ އެބަލާއިން ރެކި ގަތުމަށާއި ރައްކާތެރިކަން ލިބިގަތުމަށްޓަކައި އަޅާ ފިޔަވަޅެއް ކަމުގައި ބުނުމަކީ މީގެ އެއްގޮތެވެ. ތަވީދަކީ ސިހުރުހަދާފައިވާ މީހާ އެސިހުރު ބާތިލުކޮށް އެކަން ފޮށިނުގަންނާނެހެން ހަދާ ފަސޭހައެކެވެ. 
ތަވީދުގައި ވަކި ބައްޓަމެއް ނުހުރެއެވެ. ބައެއް ތަވީދަކީ ލޯހޮޅީގައި ބަންދު ކުރެވިފައިވާ ދެކޮޅު ބެއްދި އެތިކޮޅެކެވެ. މިއާއި ތަވީދުގެ އެތެރޭގައިވާ ލިޔުމާއި އެކު ޖަމައު ގޮތެއްގައި ކިޔަނީ ތަވީދެވެ. ވަކި ވަކިން ނަމަ ތަވީދަކީ ލިޔުމުގެ ބައެވެ. އައްޑޫ ބަހުން ތަވީދު އަޅާ ލޯ ހޮޅިއަށް ކިޔަނީ 'ބެރަ'އެވެ. އެއީ އެ އެންމެ ވައްތަރުވާނީ ބެރައަކާއި ކަމަށް ވާތީ ކަމުގައި ބެލެވެއެވެ. 
ތަވީދު ދިގުކޮށް ހުރެއެވެ. އެހެނަސް މި 3 އިންޗަށް ވުރެ ދިގުކޮށް ނުހުރެއެވެ. ހުއްޓަސް ވަރަށް މަދުކަމުގައި ނޫނީ ނުވާނެއެވެ. ލިޔެފައިވާ ފޮތިކޮޅު ނުވަތަ ތިމަރަފަތް ނުވަތަ ކަރުދާސްކޮޅު ރަގަޅަށް ބާރުކޮށް ފައް ކުރެވިފައި ހުރުމުން އަލުން އެ ރޫޅާލުމަކީ އުދަގޫކަމެކެވެ. އެފަދައިން ހެދުމަށްފަހު ތަވީދު އަޅާނީ ބެރަށެވެ. 
ބެރުގައި ތަވީދު ނުކުރާނަމަ އެތަވީދެއްވާނީ ފަށަކުން ބަނދެވިފައެވެ. މިފަށް ލާނީ ތަވީދު ފައް ކުރާއިރު އެތެރޭން ލާފައި ތަވީދާއި އެކުއެވެ. އެހެންކަމުން ފައްކޮށް ނިމޭއިރު ތަވީދުގެ ދެފަރާތުން ފަށް އިންނާނީ ބޭރުވެފައެވެ. އަތުގައި ނުވަތަ ފައިގައި ނުވަތަ އުނަގަނޑުގައި ބަންނާނީ މިފަށް ބޭނުން ކޮށްގެންނެވެ. ބެރުގައި ތަވީދު ކުރެވޭ ނަމަ އެތަވީދެއްގައި ފަށެއް ލުމުގެ ބޭނުމެއް ނެތެވެ. އެހެނީ ބަންނަފަށް ލުމަށްޓަކައި ބެރުގައި ވަކިން ދެތަންކޮޅު ހެދިފައި ވާތީ އެވެ. ބެރުގައި ނޫންގޮތަކަށް ކުރާ ތަވީދުތައް އުތުގެ ތެރެއަށް ލެވެއެވެ. މިއީވެސް ތަވީދު ހަލާކުވިޔަ ނުދިނުމަށް ކުރެވޭ ކަމެކެވެ. 

## '''ބަސްފޮތުން ތަވީދު'''
ތަވީދު:ތިމާގެ ރައްކަލަކައްޓަކައި ނުވަތަ ތިމާގެ ބޭނުމެއް ފުއްދުމަށްޓަކައި ކަރުދާހުގައި ނުވަތަ ފޮތީގައި ނުވަތަ ތިމަރަފަތް ފަދަ އެއްޗެއްގައި ޤުރުއާނުގެ އިސްމުފުޅު ލިޔެ ނުވަތަ އަކަކުރަހައިގެން ބޭނުންކުރާ ފަންޑިތަވެރިކަމުގެ އެއްޗެއް.

## '''ދީނުގައި ތަވީދު'''
ދިނީގޮތުން ތަވީދު ބޭނުންކުރުމަކީ ޝިރުކު ކުރުން ކަމުގައި ބުނެވެއެވެ. ރަސޫލާ ހަދީޘް ކުރެއްވިއެވެ.  ( من علق تميمة فقد أشرك ) (السلسلةالصحيحة" 1 / 809 ) 

މާނައީ :* ތަވީދެއް އަޅައިފިމީހާ ފަހެ ހަމަކަށަވަރުން ޝިރުކު ކޮށްފިއެވެ.* އެހެންކަމުން އެއްވެސް ހާލެއްގައި ތަވީދު ފަދަ އެއްޗެއް ބޭނުންކުރުމީ ކަނޑައެޅިގެން ނަހީ ކުރައްވާފައިވާ ކަމެކެވެ.

## އިތުރު ފާލަންތައް
* ދިވެހި ބަހާއި ތާރީޚަށް ހިދުމަތް ކުރައްވާ ޤައުމީ މަރުކަޒުގެ ބަސް ފޮތް
* ނޫރުލް އިސްލާމްގެ ސުވާލާއި ޖަވާބު
ފިތްނެގުން (އޮޕަރޭޝަން)

ފިތް ނެގުން ()އަކީ އޮޕަރޭޝަން ކޮށްގެން ފިތް ނެގުމެވެ. ފިތުގައި ހިލައުފެދުން އަށް ފަރުވާ ކުރުމަށް ބޭނުންކުރެވޭ އެންމެ އާންމު ގޮތަކީ ފިތް ނެގުމުގެ އޮޕަރޭޝަން ކުރުމެވެ. މީގެ އިތުރުން ފިތުގެ ކެންސަރު ޖެހިފައިވާނަމަ ވެސް އޮޕަރޭޝަން ކޮށްގެން ފިތް ނަގަން ޖެހެއެވެ. މިފަހަކަށް އައިސް ފެޅުމަކާއި ނުލައި އެންޑޮސްކަޕީ ގެ އެހީގައި ތޮރުފައިގެން ވެސް ފިތް ނެގުމުގެ އޮޕަރޭޝަން ކުރެއެވެ. ގިނަ ފަހަރު މިއޮޕަރޭޝަން ކުރަނީ ފިތުގައި އުފެދިފައިވާ ހިލަ ބޭހުން ވިރުވާ ނުލެވިއްޖެ ނަމައެވެ.
ހަންގަނޑު ދުޅަވުން

ހަންގަނޑު ދުޅަވުން() ނިސްބަތް ކުރެވެނީ ކޮންމެވެސް ސިފައެއްގައި ކޮންމެވެސް ކަމެއްގެ ސަބަބުން ހަންގަނޑުގައި އިންފްލެމޭޝަން އުފެދުމަށެވެ. މިއީ ވަރަށް ފުޅާކޮށް މާނަކުރެވިދާނެ ބަހެކެވެ. ނުވަތަ މެޑިކަލް ޓާރމެކެވެ. ހަންގަނޑު ދުޅަވުން ކުރިމަތިވަނީ އެކި ފަހަރު އެކިގޮތަށެވެ.

## ވައްތަރުތައް

* އެއްޗަކާއި ނުގުޅިގެން ހަންގަނޑު ދުޅަވުން
* އެއްޗަކާއި ބީހިގެން ހަންގަނޑު ދުޅަވުން
* ބެކްޓީރިޔާގެ ސަބަބުން ހަންގަނޑު ދުޅަވުން 
* ފަންގަސް ގެ ސަބަބުން ހަންގަނޑު ދުޅަވުން

ޤިސްމު:ބަލިތައް
ހުރަވީ ދުވަސް

ހުރަވީދުވަސް ނިސްބަތްވެގެން ވަނީ އައްސުލްތާން ޣާޒީ ހަސަން އިއްޒުއްދީނުލް ހުރަވީއަށެވެ. މި ދުވަސް ފާހަގަ ކުރުމުގެ މަޤުސަދަކީ އެބަތަލު ގެނެސްދެއްވި މިނިވަންކަމާއި ގައުމިއްޔަތު ދެމެހެއްޓުމުގެ ބާރާއި ޖޯޝް ދިވެހިންގެ ހިތްތަކުގައި ދިރުވައި ދެމެހެއްޓުމުންނެވެ. ހަސަން މަނިކުފާނަކީ މާލެ އަތޮޅު ހުރާ އަލްވަޒީރު ހުސެން ދަހަރާ ތަކުރުފާނުންގެ އަލްވަޒީރު މުހައްމަދު ފާމުލަދޭރި މަނިކުފާނުންގެ ދޮން ހަސަންމަނިކުފާނު ނުވަތަ މުލީގޭ ދޮން ހަސަންމަނިކުފާނެވެ. މައިފުށުން ގުޅެނީ ހުރާ ދޮންމަރުދުރުގެ ފަނޑިއަތް ތަކުރުފާނާއެވެ. ހަސަން މަނިކުފާނު ނުވަތަ ދޮންބަނޑާރައިންގެ އަނބި ކަނބަލުންނަކީ ފެންފުށީ ކަކާ އަޅި ތަކުރުފާނުންގެ އާމިނާ ފާނެވެ.

ހިޖުރައިން 981 ވަނަ އަހަރު ޕޯޗުގީޒުންގެ އަތްދަށުން ބޮޑުތަކުރުފާނު ރާއްޖެމިނިވަން ކޮއްދެއްވިތާ 185 އަހަރު ފަހުން މަލާބާރީންނުވަތަ ހޮޅިންގެ ލަޝްކަރެއް ރާއްޖެ އައިސް ހިޖުރައިން 3 ޞަފަރު 1166 މީލާދުން 20 ޑިސެންބަރު 1752 ގައި، އޭރު ތަހުތުގައި އިންނެވި ރަދުން އައްސުލްތާން މުކައްރަމް މުހައްމަދު އިމާދުއްދީން 3 ވަނަ ސިރީ ނަވަރަންނަ ކީރިތި މަހާރަދުން އަތުލައިގެން ކަންނަން ނޫރައް ގެންގޮސް މަލާބާރީން މާލޭގައި އެމީހުންގެ ވެރިކަން ގާއިމް ކުރިއެވެ. މިކަން ހިނގުމަށް ދިމާވީ ގައުމަށް ހިޔާނާތް ތެރިވި އަލްގާޒީ ހަސަން ތާޖުއްދީންގެ ދެ ދަރިކަލުންކަމަށްވާ އޭރު ފަނޑިޔާރު ކަލޭގެފާނު މުހައްމަދު ޝަމްސުއްދީނާއި އޭނާގެ އެއްބަނޑު އެއްބަފާ ޙަތީބް އަހްމަދު މުޙިއްޔުއްދީން، ކަންނަންނޫރަށް ސިޓީއެއް ފޮނުއްވާ އަލީ ރާޖާއަށް ދިވެހިރާއްޖޭގެ ވެރިކަން ހޯދައިދެއްވަން ވިދާޅުވުމުންނެވެ.

މިހާދިސާޔާ ގުޅިގެން ދިވެހިން މަލާބާރީންގެ އަޅުވެތިކަމުގެ ދަށަށް ދިޔައެވެ. މިއަޅުވެތިކަމުން ރާއްޖެ މިނިވަން ކުރެއްވީ ދޮންބަންޑާރައިންނެވެ. ހިޖުރައިން 3 ޖުމާދަލްއާޚިރު 1166 މިލާދުން 7 އޭޕްރީލް 1753 ވީ އާދިއްތަ ވިލޭރޭ މެންދަމު މަލާބާރީންގެ ވެރިކަމުގެ މަރުކަޒުކަމަށް ހަދާފައިވާ ވެޔޮދޮށު ގަނޑުވަރަށް ހަސަންމަނިކުފާނުގެ އެކުވެރީންނާއެކު ވަދެވަޑައިގެން މަލާބާރީންނާ ހަނގުރާމަ ކުރައްވާ އެމީހުން ބަލި ކުރެއްވިއެވެ. އަދި ހޮޅިންގެ އަތްދަށުން ރާއްޖެމިނިވަން ކުރެއްވިއެވެ. ދިވެހި ތާރީހުން އެނގޭ ފަދައިން އެތައް ފަހަރެއްގެ މަތީން ދޮންބަންޑާރައިން ވަނީ ރާއްޖެ އަޅުވެތި ކުރުމަށް އައި މަލާބާރީންނާ ހަނގުރާމަ ކުރައްވާ ދުޝްމިނުން ބަލި ކުރައްވާފައެވެ. ހިޖުރައިން 1166 އާ 1174 އާ ދެމެދު ކަންނަންނޫރުގެ އަލީ ރާޖާ ފޮނުއްވައިގެން ރާއްޖެ އާ ދިމާކުރަން އައި މަލާބާރުންގެ ގުރާބުތަކާ މާލޭގެ ބަނދަރުން ފެށިގެން ތިލަދުންމަތީ ދޮނަކުޅިއާ ދެމެދު ހިނގި ކޮންމެ ހަނގުރާމަ އެއްވެސް ދޮންބަންޑާރައިން ވަނީ ކާމިޔާބު ކުރައްވާފައެވެ.

އަލްޣާޒީ ކަމުގެ ލަގަބާއި ރަންނަބަނޑޭރިކަން ދޮންބަންޑާރއިންނަށް ލިބި ވަޑައިގަތީ ހިޖުރައިން 1167 ގައި ހޮޅީންނާ ކުރެއްވި ހަނގުރާމައިގެ ވެރިއެއްގެ ގިތުން ވަޑައިގެންނެވުމުންނެވެ. ދޮންބަނޑާރައިން ރާއްޖެގެވެރިކަމާ ހަވާލު ވެ ވަޑާއިގަތީ ހިޖުރައިން 1170 ވަނަ އަހަރު ޝައްވާލު މަހުގައި އައްސުލްތާން މުކައްރަމް މުހައްމަދު ޢިމާދުއްދީން މަލިކުގައި އަވަހާރަވުމަށް ފަހުއެވެ. ދޮންބަންޑާރައިން އަވަހާރަ ވެފައިވަނީ ހިޖުރައިން 1180 ގައި މީލާދުން 1 ފެބްރުއަރީ 1767ގައެވެ. ފަސްދާނު ލެވިފައިވަނީ މާލޭ ހުކުރު މިސްކިތު ގަބުރުސްތާނުގައިވާ އިބަރާހީމް ރަސްގެފާނުގެ ޒިޔާރަތުގައެވެ.
ރައްޔިތުންގެ މަޖުކީހުގެ އިމާރާތް

ރައްޔިތުންގެ މަޖިލީހުގެ އިމާރާތުގެ ބިންގާ އަޅުއްވައި ދެއްވީ ދިވެހިރާއްޖޭގެ ކުރީގެ ރައީސުލް ޖުމްހޫރިއްުޔާ އަލްއުސްތާޛް މައުމޫން އަބްދުލް ޤައްޔޫމްއެވެ. އެއީ ރައްޔިތުންގެ މަޖިލީހަށް 50 އަހަރު ފުރުމުގެ މުނާސަބަތުގައެވެ.
ފްރޭންކް ލަމްޕާޑް

ފްރޭންކް ލަމްޕާޑް އަކީ އިގިރޭސި ވިލާތުގެ މިޑްފީލްޑަރެކެވެ. އޭނާ އަކީ އިގިރޭސި ގައުމީ ޓީމްގެ އިތުރުން އިގިރޭސި ޕްރެމިއަރ ލީގްގެ މަޝްހޫރު ފުޓްބޯޅަ ކްލަބް ޗެލްސީ އަށް ކުޅެމުން ގެންދާ ކުޅުންތެރި އެކެވެ. ލަޕްމާޑް އަކީ ބޮޑަށް އެޓޭކިންގ މިޑްފީލްޑަށް ކުޅޭ ކުޅުންތެރި އެކެވެ. 130 ގޯލް މިހާތަނަށް ޗެލްސީ އަށް އޭނާވަނީ ކާމިޔާބުކޮށްދީފައެވެ. 
ލަމްޕާޑް ގެ ކެރިއަރު ފެށިގެން އަންނަނީ އޭނާގެ ބައްޕަގެ ފުޓްބޯޅަ ޓީމް ވެސްޓް ހަމް ޔުނައިޓެޑް އިންނެވެ.
އަހަރެން (ފިލްމް)

ދިވެހި ފިލްމު *އަހަރެން* އަކީ ޔޫ,އެން,އެފް.ޕީއޭއިން އެހީދީގެން އެން.ސީ.އޭއިން އުފައްދާފައިވާ ފިލްމެކެވެ. މިފިލްމަކީ ޔޫ,އެން,އެފް.ޕީއޭއިން ކަނޑައަޅާފައިވާ ‘ލޯތްބާއި އަނިޔާ’ މި ޝިއާރާއި ގުޅުވައިގެން މުޖުތަމައުގައި މިވަގުތު ހުރި މައްސަލަތަކެއްގެ މައްޗަށް އާންމުން ހޭލުންތެރިކުރުވުމަށް އުފައްދާފައިވާ ފިލްމެކެވެ

ނޭޝަނަލް ސެންޓަރ ފޯރ ދި އާޓްސް އިން އުފެއްދި މިފިލްމް ޑައިރެކްޓްކޮށްފައިވަނީ އަހުމަދު ޝަރީފު ނުވަތަ ބާރު ޝަރީފް އެވެ. މިފިލްމަކީ ދެމަފިރިންގެ ދެމެދުގައި ޖެހޭ މައްސަލަތަކެއް މައްޗަށް ބިނާކޮށް ހަދާފައިވާ މިފިލްމެކެވެ. މިފިލްމުގައި ބޮޑަށް ބަލާފައިވަނީ މިވަގުތު ރާއްޖޭގެ މާހައުލުގައި ހުރި މިފަދަ މައްސަލަތަކެއްގެ މައްޗަށެވެ. 15 އަހަރުން މަތީގެ މީހުންނަށް ޚާއްޞަކޮށްގެން އުފައްދާފައިވާ މިފިލްމަކީ ދިގު ފިލްމެއްގެ ގޮތުގައި ނެރެފައިވާ ފިލްމެއް ވެސް މެއެވެ. އެހެންކަމުން މިފިލްމުގެ މަންޒަރުތަކާއި ޑައިލޮގް ތައް ވެސް އަމާޒުކޮށްފައިވަނީ ބޮޑެތިމީހުންނަށެވެ. މިއީ މުހައްމަދު ޙިލްމީ އާއި މަހުދީ އަހުމަދު ލިޔުނު ސްކްރީންޕްލޭއަކަށް ތައްޔާރުކޮށްފައިވާ ފިލްމެކެވެ

*އަހަރެން* ގެ މަސައްކަތަކީ މިދާއިރާގެ ފުންނާބު އުސް ފަރާތްތަކެއް ގުޅިގެން އުފައްދާފައިވާ ފިލްމެކެވެ. *އަހަރެން* ވަނީ މާލޭގެ އޮލިމްޕަހުގެ އިތުރުން ކުޅުދުއްފުށީ ތިލަ ދެކުނު ސިނަމާއާއި، އަދި ބ. އޭދަފުށީ ގައި ވެސް ދައްކާފައެވެ. *އަހަރެން* ގެ މަންޒަރުތައް ނަގާފައިވަނީ މާލެ، އަދި ވިލިމާލެ ގައި ތަޖުރިބާކާރު ސިނެމަޓޮގްރަފަރ އަބްދުލް ލަތީފް (ލައްޗޭ) ގެ އިރުޝާދުގެ ދަށުންނެވެ. މިފިލްމުގައި ތަރިންގެ ގޮތުގައި ހަރަކާތްތެރިވަނީ މިދާއިރާގައި މިހާރުވެސް މަޝްހޫރުކަން ހޯދާފައިވާ ތަރިންކަމަށްވާ އަހުމަދު އާސިމް، މުޙައްމަދު ޝާވިން، ނާޝިދާ މުހައްމަދު ނުވަތަ ނާއްކޮ އަދި ނާދިޔާ ނުވަތަ ސިތޫ އެވެ

ޤިސްމު:ދިވެހި ފިލްމް
ޤިސްމު:ދިވެހި މުނިފޫހިފިލުވުމުގެ ދާއިރާ
ހޭލާ (ފިލްމް)

**ހޭލާ** އަކީ ދިވެހި ފުރަތަމަ އާޓް ފިލްމެވެ.

## ލިބިފައިވާ އެވޯޑްތައް
* އެންމެ މޮޅު ސަޕޯޓިންގ އެކްޓަރ : އިސްމާއިލް ރަޝީދު - ހޭލާ - ގައުމީ ފިލްމް އެވޯޑް - 5 
* އެންމެ މޮޅު ޗައިލްޑް އާޓިސްޓް: އަހުމަދު މައުރޫފު - ހޭލާ  - ގައުމީ ފިލްމް އެވޯޑް - 5
* އެންމެ މޮޅު ވާހަކަ: މޫމިން ފުއާދު - ހޭލާ - ގައުމީ ފިލްމް އެވޯޑް - 5
* އެންމެ މޮޅު ސިނެމަޓޮގްރަފީ : މޫމިން ފުއާދު / އަލީ ޝިފާއު - ހޭލާ  - ގައުމީ ފިލްމް އެވޯޑް - 5
* އެންމެ މޮޅު އާޓް ޑައިރެކްޝަން:   މޫމިން ފުއާދު / އަލީ ޝިފާއު - ހޭލާ- ގައުމީ ފިލްމް އެވޯޑް - 5
* އެންމެ މޮޅު ފިލްމް ޖޫރީ އެވޯޑް : ހޭލާ - މިއަދު ކްރިސްޓަލް އެވޯޑް - 2007

ޤިސްމު:ދިވެހި ފިލްމް
ޤިސްމު:ދިވެހި މުނިފޫހިފިލުވުމުގެ ދާއިރާ
ވާލޯބި އެނގޭނަމަ (ފިލްމް)

'ވާލޯބި އެނގޭނަމަ...' އަކީ ރެޑް ޕްރޮޑަކްޝަން ގެ ފަރާތުން ޢަބުދުލް ފައްތާޙް ޕްރޮޑިއުސްކޮށް އަޙުމަދު ނިމާލް ޑައިރެކްޓްކޮށްފައިވާ ފިލްމެކެވެ. މިއީ އައިޝަތު ނީނާގެ ވާހަކައަކަށް މަހުދީ އަހްމަދު ސްކްރީންޕްލޭ ލިޔެފައިވާ ފިލްމެކެވެ.

'ވާލޯބި އެނގޭނަމަ...' ގެ ސްކްރީންޕްލޭ އެންމެ ފުރަތަމަ މަހުދީ ލިޔުނީ ވާހަކައިގައިވެސް އޮންނަ ގޮތަށް މާލެއަށް ބިނާކޮށެވެ. ނަމަވެސް ޑިރެކްޓަރ އަހުމަދު ނިމާލުގެ އެދުމަކަށް ޝޫޓިންގ ފަސޭހަކޮށް ފިލްމުގެ ޕްރޮޑަކްޝަން އަވަސްކުރުމަށްޓަކައި މުޅި ސްކްރީންޕްލޭ ޏ. ފޯއްމުލަކަށް ބަދަލުކުރީއެވެ.

ފައިނަލް ސްކްރީންޕްލޭއާއި ހަމައަށް ދެވުނީ 4 ރީރައިޓަށްފަހު ޖުމްލަ 80 ސީން އުނިކުރުމަށްފަހުއެވެ.

ސްކްރީންޕްލޭ ލިޔުނުއިރު، ފިލްމުގައި ފެންނަ ޑޮކްޓަރ ސުޖާގެ ކެރެކްޓަރވަނީ ފިލްމު 3 ގަޑިއިރަށްވުރެ ދިގުވިޔަ ނުދިނުމަށްޓަކައި އަސްލު ވާހަކައިގައި އުޅޭ ޑޮކްޓަރ ސުޖާއާއި އަދި އޭގައި ނިހާއާއި ފުރަތަމަ ދިމާވާ ޑްރަގް އެޑިކްޓްގެ ކެރެކްޓަރ އެއްކޮށްލާފައެވެ.

މިފިލްމަށްވަނީ ތަފާތު އެތަކެއް އެވޯޑްތަކެއް ލިބިފައެވެ.

## ލިބިފައިވާ އެވޯޑްތައް

ކޮކާކޯލާ މޯލްޑިވްސް ވީޑިއޯ މިއުޒިކް އެވޯޑް 2010
* އެންމެ މޮޅު ވީޑިއޯ ލަވަ : "" ވާލޯނބިއެގޭނަމަ"" - ޢަބުދުލް ފައްތާހު
* އެންމެ މޮޅު ރާގު : "" ވާލޯނބިއެގޭނަމަ"" - އިބްރާހީމް ނިފާރު

ގައުމީ ފިލްމް އެވޯޑް
* އެންމެ މޮޅު އެކްޓަރ : ޔޫސުފް ޝަފީޢު  - ވާލޯބި އެނގޭ ނަމަ  - ގައުމީ ފިލްމް އެވޯޑް - 5
* އެންމެ މޮޅު އެކްޓްރެސް : މަރިޔަމް އަފީފާ - ވާލޯބި އެނގޭ ނަމަ   - ގައުމީ ފިލްމް އެވޯޑް - 5
* އެންމެ މޮޅު ސަޕޯޓިންގ އެކްޓްރެސް : ފާތިމަތު ފަރީލާ - ވާލޯބި އެނގޭ ނަމަ   - ގައުމީ ފިލްމް އެވޯޑް - 5
* އެންމެ މޮޅު އޮރިޖިނަލް ސްކްރީންޕްލޭ: މަހުދީ އަހުމަދު - ވާލޯބި އެނގޭ ނަމަ  - ގައުމީ ފިލްމް އެވޯޑް - 5
* އެންމެ މޮޅު އެޑިޓިންގ : އަލީ މުސްތަފާ - ވާލޯބި އެނގޭ ނަމަ - ގައުމީ ފިލްމް އެވޯޑް - 5
* އެންމެ މޮޅު ސްކޯރ : އިބްރާހިމް ނިފާރު - ވާލޯބި އެނގޭ ނަމަ - ގައުމީ ފިލްމް އެވޯޑް - 5  
* އެންމެ މޮޅު އޯޑިއޮގްރަފީ:  މަހުދީ އަހުމަދު / އަލީ މުސްތަފާ - ވާލޯބި އެނގޭ ނަމަ - ގައުމީ ފިލްމް އެވޯޑް - 5  
* އެންމެ މޮޅު ކޮސްޓިއުމް ޑިޒައިން : ނާޒިޔާ އިސްމާއިލް - ވާލޯބި އެނގޭ ނަމަ - ގައުމީ ފިލްމް އެވޯޑް - 5  
* އެންމެ މޮޅު ޑައިރެކްޓަރ :  އަޙުމަދު ނިމާލް - ވާލޯބި އެނގޭ ނަމަ - ގައުމީ ފިލްމް އެވޯޑް - 5
* އެންމެ މޮޅު ކޮރިއޮގްރަފީ : "އަންނާށޭ" ފާތިމަތު ފަރީލާ -  ވާލޯބި އެނގޭ ނަމަ - ގައުމީ ފިލްމް އެވޯޑް - 5     
* އެންމެ މޮޅު އަމިއްލަ ރާގު : ވާލޯބި އެގޭނަމަ / އިބްރާހިމް ނިފާރު - ވާލޯބި އެނގޭ ނަމަ - ގައުމީ ފިލްމް އެވޯޑް - 5  
* އެންމެ މޮޅު ފިލްމް  :  ވާލޯބި އެނގޭ ނަމަ - ގައުމީ ފިލްމް އެވޯޑް - 5

މިއަދު ކްރިސްޓަލް އެވޯޑް
* އެންމެ މޮޅު އަންހެން އާމޫނު: މަރިޔަމް އަފީފާ - ވާލޯބި އެނގޭނަމަ - މިއަދު ކްރިސްޓަލް އެވޯޑް - 2007 
* އެންމެ މޮޅު އަމިއްލަ ރާގު: ވާލޯބި އެނގޭނަމަ - އިބްރާހީމް ނިފާރު - މިއަދު ކްރިސްޓަލް އެވޯޑް - 2007

ޤިސްމު:ދިވެހި ފިލްމް
ޤިސްމު:ދިވެހި މުނިފޫހިފިލުވުމުގެ ދާއިރާ
ޔޫސުފް ޝަފީޢު

ޔޫސުފް ޝަފީޢު(ޔޫއްޕެ) އަކީ ދިވެހި ފިލްމީ ތަރިއެކެވެ. އޭނާވަނީ ތަފާތު ގިނަ ދިވެހި ފިލްމްތަކުގައި ހަރަކާތްތެރި ވެފައެވެ. 
## ވަނަވަރު
* ފުރިހަމަ ނަން: ޔޫސުފް ޝަފީޢު
* އާންމު ނަން: ޔޫއްޕެ
* ޢުމުރު: 34 އަހަރު
* ފުރަތަމަ ފެނިލުން: ދިރިހުރެ ފުރާނަދާތީ (ޖަމްޝީދާ އާއެކު)
* މިހާތަނަށް ކުޅެފައިވާ ލަވައިގެ އަދަދު: 323 - 327 އާއި ދެމެދުގެ އަދަދަކަށް ( ނޮވެމްބަރު 2009)
* އެންކަމުދާ އެކްޓްރެސް: ނިއުމާ / ޝީލާ
* އެންމެ ކަމުދާ އެކްޓަރ : ލޫއްޕެ / މުޢާ
* އެކްޓުރަން އެންމެ ފަސޭހައީ: ނިޢުމާ އަދި ޝީލާއާއެކު
* އެންމެ ކަމުދާ ސެންޓް: އިއްސެމިޔާކީ
* އެންމެ މީރު ކެއުން: ކުޅިމަސް ރޮށި
* މިހާތަނަށް ލިބުނު އެންމެ އަގުބޮޑު ހަދިޔާ: ދެކުދިން
* ރާއްޖެއިން އެންމެ ކަމުދާ ޑައިރެކްޓަރ : ނަހުލާ، ފައްތާހު، އަމްޖޭ، ނިމާލް
* އެންމެ ފޫހިވަނީ: ދޮގު ހަދާ މީހުންދެކެ
* އާއިލާއިން އެންމެ ލޯބިވަނީ : މަންމަ އަދި އާއިލާ ހުރިހާ މެންބަރުން
* އެންމެ ހިތް ހަމަޖެހޭ ގޮތަށް ކުޅެވުނު ލަވަ: ހިތާ ބޭނުންވިގޮތާ
* އެންމެ ހިތްހަމަޖެހޭގޮތަށްކުޅެވުނު ފިލްމް: ޒުލޭޚާ / ޔޫސުފް
* އެންމެ ފުރަތަމަ ފިލްމް : ފަރުދާގެ ފުރަގަސް 
* ފިލްމީ ދާއިރާއަށް ނެރެދިނީ: ޓީވީ ކެމެރާމަން ޝިޔާޒް

## މައްސަލަޖެހި ހުއްޓި ނުނިކުންނަ ފިލްމްތައް

* އަނދިރިފަރާތް (ނުނިކުމޭ)
* ރާނިޔާ ( ނުނިކުމޭ)
* ބީހުން ( ނުނިކުމޭ)
* ވަންހަނާ ( ނުނިކުމޭ)

## ލިބިފައިވާ އެވޯޑްތައް
* އެންމެ މޮޅު އެކްޓަރ : ޔޫސުފް ޝަފީޢު - ޒުލޭޚާ - މިއަދު ކްރިސްޓަލް އެވޯޑް - 2007
* އެންމެ މޮޅު އެކްޓަރ : ޔޫސުފު ޝަފީޢު - ވެހޭ ވާރޭ ތެރެއިން - ގައުމީ ފިލްމް އެވޯޑް - 4
* އެންމެ މޮޅު އެކްޓަރ : ޔޫސުފް ޝަފީޢު  - ވާލޯބި އެނގޭ ނަމަ - ގައުމީ ފިލްމް އެވޯޑް - 5
* އެންމެ މޮޅު ޑައިރެކްޓަރ :  ޔޫސުފް ޝަފީއު - އެދޮންވެލި ތުނޑި 1  (ކުރު ފިލްމްތަކުގެ ބައިން ) - ގައުމީ ފިލްމް އެވޯޑް - 5
* އެންމެ ރީތި ފިރިހެން ފިލްމީތަރި - ބެލުންތެރިންގެ ހޮވުން - ފިލްމީ އުދަރެސް - 2009
* އެންމެ މޮޅު ޑައިރެކްޓަރ : ޔޫސުފް ޝަފީއު - ދެވަންސޫރަ - ދިވެހި ފިލްމް އެވޯޑްސް 9
* އެންމެ މޮޅު އެޑިޓަރ : ޔޫސުފް ޝަފީއު - ދެވަންސޫރަ - ދިވެހި ފިލްމް އެވޯޑްސް 9
* އެންމެ މޮޅު އެކްޓަރ : ޔޫސުފް ޝަފީއު - ދެވަންސޫރަ - ދިވެހި ފިލްމް އެވޯޑްސް 9
* އެންމެ މޮޅު ސްކްރީންޕްލޭ : ޔޫސުފް ޝަފީއު - ދެވަންސޫރަ - ދިވެހި ފިލްމް އެވޯޑްސް 9

## ކުޅެފައިވާ ފިލްމްތައް

ޤިސްމު:ދިވެހި މުނިފޫހިފިލުވުމުގެ ދާއިރާ
ޕިންކް ފެއަރީ (ފިލްމް)

**ޕިންކް ފެއަރީ**  އަކީ 2009 ވަނަ އަހަރު ނިކުތް ދިވެހި ފިލްމެކެވެ.

ޤިސްމު:ދިވެހި ފިލްމް
ޤިސްމު:ދިވެހި މުނިފޫހިފިލުވުމުގެ ދާއިރާ